
من كل شيء. 5 


كل من ینقصه غائب 


فو بیا.. 


آول مرة آقدر أكسر خوفي, وأقعد في مکان على ارتفاع زي ده 
یمکن حبیت آثبت له اني قوية واني هاقدر آواجه فوبیا الارتفاعات 
اللي من صغري بعاني منهاء أو یمکن كنت بقوله بشکل غير مباشر 
وآنا معاك هاقدر على كل وأي حاجة وعمري ما هاخاف.. ماتمشیش ! 

يا تری سمعني؟ 

بس الارتفاعات مش أزمة:؛ الازمة الحقيقية فى فوبیا اللی جاي 
واللي فات. فوبیا وجع القلب والحنین والسهر, فوبیا الذکریات اللي 
محصراني في کل مکان, فوبیا الدموع المکتومة والمشاعر المتدارية 
والکلام اللي زهق من القاعدة جوایا.. فوبیا خسارة اللي ما کسبتوش. 
وبعد اللي عمره ما كان قریب.. 

كان ممکن آفضل آتکلم عن خوفي من هنا لبکره؛ بس رجعت 
من سفر عقلي على صوت ضحکته وهو بيقولي: 


» آسر: لسه خايفة؟! 
حاجة جوایا كانت عایزانی آرد وآقوله: 
. هو آنا عمري بطلت آخاف؟ 
بسببك الخوف بقی جزء مني» أهزمه مرة بوجودك ويهزمني مرة 
بغيابك. واتار اف ولا اطع وأنا ستاك وانت بعید أشاق 
ماتجیش, ولو جیت. أخاف تمشيء وأحاول أسرق من عيونك مليون 
وعد إنك راجع.. 
عيونه.. آه من عيونه. 
نقطة ومن أول ما لقيتني فيهم . 
لسه فاكرة إحساسي باليوم ده كأنه امبارح» كانت غريبة أوي, 
عاملة زي بير ميه فى عز الصحراء وانت بتستنجد بنقطة ندی.. الفرق 
الوحيد إن عيونه مهما ترتوي منها ماتشبعش.. يحلالك الغرق فيها 
حتى لو وجع النهاية واضح وضوح حيرة البداية.. عمري ما شفت فيهم 
غير صدقهم.. وأسعد لحظات حياتي كانت كل مرة بشوفني فيهم.. 
هو كل الوقت ده جري إمتى؟ 
ويا تري آنا اللي كبرت ولا هو اللي كبر جوايا ! 
© کارما: وحشتني.. 


قولتها وجریت بعيوني عن عیونه اللي بقیت آخاف یقراها فیهم 
بالشکل اللي قاوحت وبقاوح عشان ما یوصلوش تاني.. 
٠‏ آسر: انتي کمان وحشتيني.. عارف اني مقصر بس والله 
غصب عنى» ما آنا حكيتلك اللى كنت فيه؛ المفروض 
كانت فتره ما یعلم بیها الا ربنا. 
مهما وصلت التکنو لوجیا من تطور سواء شات. کول أو فیدیو 
كول. أو أي حاجة قالوا وقولنا إنها قربت المسافات.. فكل ده فى 
الهوا. 
قصاد کلمة بسيطة تتقال» وعیونکم في عیون بعض. نظرة عین. 
"یرفیوم" او ريحة مکان» مزیکا رنت وقتها. صوت کلاکس مزعج 
فصلکوا عن موضوع مهم إيفيه ضحکتوا بسببه وانتوا بتتخانقوا 
فالمشكلة اتحلت. حقك علیا بعد خناقة كبيرة بتحل الموضوع. سلام 
الاید بالقشعرة الخفيفة. أو صوت تنهيدة تعب حد فيكم بعد مشوار 
طويل. 
مفيش تكنولوجيا بتعوض الغياب.. مفيش عوض عن الروح غير 
الروح. 


۰ کارما: آیوه یعنی هافضل آخطف مقابلتك کده مرة فى 
السنة؛ حكاية العالمية دی جاية علیا بخسارة لعلمك.. 
بتشوفها يا دکتور. 
۰ آسر: مش هاخلص من لسانك آنا عارف. كفاية لماضة 
وقوليلي إيه جديدك؟ 
من يوم ما عرفته وهو في مكان لوحده. مكان ماخطاهوش غیره. 
ولا بقى ينفع يخطيه غيره.. كل حاجة بتنقص بغيابه» ومابيفرقش 
معايا غياب كل حاجة لو كان موجود.. 
بيوحشنى قد ما بحتاجله» وعمری ما بطلت أحتاجله. 
الساعة بتعدي معاه في لحظة واللحظة معاه بمليون ألف ساعة.. 
۰ كارما: زي ما أنا لا جديد.. ها تسافر امتی؟ 
8 آسر: يعني يومين تلاته بالكتير على حسب ما ألاقي حجز. 
٠‏ كارما: بالسرعة دي! وها تنزل تاني امتی؟ 
۰ آسر: مش عارف على حسب الظروف هناك. أو وقت ما 
يجيلي شغل تاني هنا. 
١‏ کارما: تروح وترجع بالسلامة.. بس عشان خاطري حاول 


آسر: صعب يا کارما آنا حیاتی كلها هناك. 


کارما:.. عند ك حق. 


كلمة عادية بس دايمًا كانت بتوجعنی.. حیاتی هناك: ). 


آسر: يلا بينا. 

كارما: ويا ترى سيادتك ها تتكرم وتاخدني في طريقك؟ 
آسر: ليه شايفاني سيبتك وجريت.. ها تروحي فين يا قلق؟ 
كارما: هقابل لينا في وسط البلد وبعدين هاعدي على 
العيال في ريستو. 

آسر: يادي ريستو. 


عمري ماکنت روتينية لا فى العلاقات ولا فى الأماکن ولا فی 
أي حاجة؛ بس مانكرش إن الوضع معاه دايمًا کان مختلفء القليل 
منه كتير وال ولا حاجة بكل حاجة. استمرار العلاقة بنفس الشكل 
كان مُرضي جدا بالنسبة لي مادام موجود بضحكته وبنظرته بتفاصيله 
وبتفاصيلي معاه اللي خلاص بقت جزء مني . 

وأولها كان ريستو المكان اللي شهد علي أو لكل حاجة, أول نظرة 
پرجلتتی ونشیتتی تفس واول لس ة ايد تظمتی بعد ابرا الله برحمة: 
آول کلام متلخبط مالوش أي علافة سعضصه وأوك مرةکنت أحس فيها 
آتی عایزه آسمع حد.. آسمعه هو وبس.. 


أكيد بنروح هنا وهناك و بنتشقلب في ملیون مکان.. بنضحك. 
بنهزر, بنتصور وبنقابل ناس جديدة.. 

و یفضل إحساسنا ببعض الما کن مختلف ما بيتكررش» عمر 
الضحكة ما هتكون نفس الضحكة ولا النظرة ها تبقی نفس النظرة.. 
ولا فرحة الانتظار ها تساوي عشر الفرحة.. 

التفاصیل الصغيرة بنفتکرها بس عشان تخص اللي حبیناهم 
والذکریات هتبقي بس ذكريات عشان اتعاشت معاهم.. 

التواریخ اتخلقت عشان توثق اللحظات اللي عدت علینا في قربهم. 
والمسافات وكا نها مسافات لما حرمتنا من عیونهم.. 

الأماكن بروح أصحابها مش بأي حاجة تانية.. والمكان دہ بروحه 
هو 

۰ کارما: مالکش دعوة. هاتوصلني ولا آخد تاكسي؟ 
٭ آسر: الصبر من عندك يا رب.. لا هاوصلك وفري تمن 
التاكسي يختي. ۱ 

و شویه ودعته وكنت في وسط البلد بقابل الست ”لي“ في مکانها 
اللي بتتجمع فيه مع شویه المثقفین بتوعها.. وبدآنا نتکلم في نفس 
الحدوتة "آحمد المحترم اللي طلع مش محترم*.. 

کارما: انتوا مين ضحك علیکم وفهمکم انيي حرم السید 
آسامة منیر.. كان نفع نفسه والله. 

لینا: ها تتكلمي جد ولا تقومي تمشي.. 

كارما: هو فين الجد في كل اللي قولتیه أصلا یا لینا.. 
إيه مشكلتك؟ واحد وقالك إنه بيحبك وانتي وبكل 
ذوق وصلتیله إنك مش مستعده لخطوه زې دي.. شويه 
واكتشفتي انه بتاع بنات وکان بيشتغلك إيه اللي مأزمك! 
ده لا حب عمرك اللي اتصدمتي فیه. ولا صديق ها تزعلي 
علی خسارته بعد ما رفضتي خبه ! 

لينا: مأزمني انه كان شايفني زيي زي أي واحده عرفهاء 
بلاش... افرضي كنت صدقته و ارتبطت بيه فعلا كان ايه 
هايكون موقفي! 

كارما: وافرض ليه حاجة ما حصلتش ليه بتبصي تحت 
رجليكي! انتي بتعاقبي نفسك بدل ما تكافئيها انك أخدتي 
قرار صح ! ده انتي على كده غلبتي ديستوفسكي «إنني 
مصاب بحمی التفكيرء أفكر في ما حدث» وما سيحدث» 
وما قد یحدث. أفكر في الأشياء التي لن تحدث وماذا 
سيحدث لو حدثت فعلا» ارحمي دماغك شويه ! الموضوع 
أبسط من كده بكتير.. اعقلي واكبري وبلاش تعقدي كل 
حاجة في حياتك وتعملي منها قصة وحوار! 

٠‏ لینا: عارفة المشکلة في ایه.. اني ما رفضتش آحمد عشان 
مش مقتنعة بيه أو عشان مش عاجبنی. آو ان قلبی حاسس 
انه حد مش کویس أو الكلام اللي ممکن أي حد في مكاني 
وخصوصًا بعد اللي حصل ده پقوله.. آنا رفضته عشان أنا 
ما بقاش عندي القدرة أصلا على الاختیار.. ما بقتش عارفة 
الصح من الغلط.. 
آنا عمری ما اخترت حاجة فى حياتى يا کارما.. 
لا اختارت دراستی ولا كرير شغلی ولا حتی الهواية اللی 
آمارسها.. 
اتولدت لقيتني بعمل اللي اهلي عایزینه وبس.. عمرهم ما 
سألوني آنا بقی محتاجة إيه أو نفسي في ابه. أو حتی بفکر 
في إيه؟! 
مع إنى ما كنتش محتاجة أكتر من إنى أحس انى منهم. 
إني بيتاخد برآيي» واني لیا دور في حیاتهم. وان حياتي 
بيشتكوا دیما إني بعيد عنهم مع إن هما اللي بيبعدوني.. 
امبارح روحت وقفت قدام أوضة ماما كان نفسي أترمي في 
حضنها واعیط.. 

لقیتها بتقول: "جعانة؟ محتاجة فلوس“ كأن ده کل اللي 
ممکن أكون بس محتاجاه منهاء. ما فتکرش امتی آخر مرة 
آخدتني في حضنها أو باستني من غير مناسبة.. والغریب 
إن عمرها ما حست ان ده مشكلة» عمرها ما شافت حجم 
الفجوة اللي کل يوم بتکبر ما بينا.. 
ساعات بسأل نفسيي.. يا تری آنا لو کنت مشیت ورا حلمي 
من بدري وضربت یکلامهم عرض ۱۰۰ حیطه. كنت 
وصلت لفین دلوقتی؟ 
بلاقيني كان ممکن أكون آقوي من کده بکتیر.. وأكيد 
آنجح من کده بکتیر.. وما کنتش مشكلة زي اللي انتي 
شيفاها تافهه دي آزمتني زي ما بتقولي . 
ما قدرتش آرد علیها.. ما کنش عندي کلمة واحدة آرد بیها على 
کل اللی قالته ده.. اتضایقت من نفسی آوي إنى ما فهمتهاش خصوصًا 
اني عارفة ليسا کویس بتدي لكل حاجة حقهاء لما تحب بتحب لدرجة 
إنها مابتشوفش حاجة في الدنیا غير اللي بتحبهم. ولما بتزعل؛ بتزعل 
وكأن دي آول مرة تزعل فیها في حياتها.. 
بتحب تفهم كل حاجة وای حاجة.. 
الموقف البسيط ممکن قلبها يترجمه بمليون احتمال.. 

والكلمة اللي بتتقال أحیانًا بدون قصد ممکن تجرحها وتعلم 
فیها.. لينا من الشخصیات الحساسة جذا والرقيقة جذا اللي لازم تمشي 
مع مشاکلهم علي طراطیف صوابعك عشان ما تزودش جرحهم جرح.. 
وأنا راجعة في الطریق افتکرت حوار لانغام مع عمرو أدي ب كانت 
بتقوله فیه: ”اللي يعدي عليك عادي ممکن مایعدیش عليًا انا 
عادي. اللي يعدي عليك ويخربشك ممکن آنا يعورني. وبدل ما 
یبقی جرح يروح تاني یوم آنا يفضل معلم فيّا“. 
وده اللي آنا عملته مع لينا من غير ما أقصد واللي حاولت أصلحه 
بالدخول في ملیون حوار تاني بس ما فتکرش إني قدرت.. 
بعد مقابلتي بآسر ما بقتش محتاجة أكتر من حاجتین, العیاط 
وفنجان القهوة, والحقيقة إن مقابلتي بلینا واللي حصل فیها ضاعف 
الاحساس ده جوایا کر 
وکالعادة آول ما وصلت ريستو قابلتني نونا بترحاب کل مرة.. 
۰ نغم: ما بدري» آومال فين براد بيت باشا یا ست آنجلینا ! 
٭ کارما:... 
٠‏ نغم: ممم لاوية بوزك یبقی الوصلة ها تبدأء والنبي يا 
ماجد الحقنا بغنجانین قهوة عشان شکلها ليلة طويلة علينا 
جميعًا إن شاء الله. 
۰ کارما: والله ما هي نقصاکيي. 

۰ نغم: مممم لازم ما تنقصنيش ما انتي تاخدي على دماغك 
وتیجی تددنی على دماغی ما ده اللی باخده من علاقتی 
بيكي قلة القیمةء إيه اللي حصل! ۱ ۱ 

٠‏ كارما: محتاجاله يا نغم.. محتاجاله ومرعوبة إني محتاجاله 
آوي کده. الهسهس اللي جوايا ده مابیسکتش كل يوم 
بصحي من النوم عايزه أكلمه آقوله يا تري ها تمشي من 
حياتي إمتى؟ 
بقيت بخاف من كل حاجة وأنا معاه..من ضحكتي من 
نظرتي من غيرتي ومن لهفتي من ردود أفعالي» ومن کل 
جملة بقولها وفي نهايتها وحشتني اللي بقت بتطلع مني 
كأني بقوله صباح الخير.. بيوحشني. بيوحشني أوي! 
وخايفة أوي.. خايفة أتحط قدامه بمشاعري دي لتاني 
مرة.. خايفة المرة دي ما اقدرش آجی على اللی جوايا 
واخسره فعلا! کت 

وبیدخل الأستاذ محمود في اللحظة دي عشان تکمل: وبعدین؟ 


٠‏ نغم: رئيس جمهوریه الفریندزون الکریم شرف. 
۰ محمود: الله یخلیکی.. الأخت مالها؟ 
التلميذة والاأستاذ اللی عایشلی فيه الیومین دول ! 


15 


۰ محمود: اترقیت الحمد لله.. انتقلنا من مرحلة انت زي 
آخویا. لمرحلة.. انت بتهتم بيا زي ماما! 
۰ نخم: دي زون جدیده؛ 
۰ محمود: والله ما عارف.. بس آنا مش هایآس» مسيري فی 
یوم هاوصل ویتقالی زي کل مره «احنا أصحاب». 
محمود ما حبش غير مرة واحدة في حياته ”هند“ كانت زمیلته 
سلبية محمود فی ادارة العلافة هی اللی ضیعت هند منه زمان وهی 
برده اللي لسه بتضیع أشخاص كتير كانت ممکن تعوض غیابھاء خوفه 
المستمر من فکرة الارتباط وان في شخص ها یکون مسئول منه وعنه 
بیخلیه مش متقبل الفکرة من آساسها وما عندوش آدنی استعداد بھی 
الشخص اللی قدامه انه یشوفه فى مکانه تانية بره زون الصدیق اللی 
مقضي حیاته كلها ضحك وهزار وتنطيط وضارب الدنیا بملیون جزمة 
باعات شون يمكن ما قا ضہ طاقة عي عشان حد او 
يمكن ما قابلش الحب اللى يستاهل انه يتعب علشانه ويمكن بقی 
مستسهل فكرة إنه يكون الصديق والأخ والملجأ والسند لكل اللي 
بيظهر في حياته بس بمزاجه من غير لا علاقة تلزمه بده ولا وجع فراق 
بقى متأكد إنه النهاية الطبيعية لأي علاقة مهما طالت خارج نطاق 
الصداقة! 

۰ محمود: نخم. 
٠‏ نغم: ممممم قولت نغم يبقي ها نتکلم جد.. خیر؟ 
۰ محمود: آمیر عنده شغل قريب من هنا وقال ها يعدي 
پسلم و.. 
۰ کارما: انسی مش ها ینفع آنا أصلا اتأخرت أوي» نخم 
توصلني وانت بقی اقعد استناه . 
٭ ومن كير سس سا انوا و الموصوع ليه 
أولا وجود أمير من عدمه ما بقاش يفرق معايا في حاجة 
کل اجا طلست خلا کل واخد عاش حالہ وشافلة 
شريك جديد يكمل معاه فأعتقد ما فيش مشكلة إن لما 
تصادف ونتقابل إننا نسلم على بعضء مهما كان.. احنا 
كان في يوم من الأيام بينا عيش وملح . 
أنا ونغم أصحاب من سنين كتير كده مش فاكرة عددھا.. 
أمير ماكنش آول حب في حياة نغم و لحد دلوقتي ما قدرتش 
أحدد مسمى واضح لعلاقة ال ”لا مسمی؟ اللي كانت ما بینهم» والي 
ما قدرش أسميها ارتباط.. بس أقدر آقول انه كان وها يفضل أهم 
راجل يدخل حياتها.. 
رغم إني هافضل شايفة إن أصعب العلاقات اللي في الدنيا هي 
العلاقات اللي مالهاش مُسمى واضح وصريح» اللي فيها الطرف التاني 

بیقولك شوف المکان اللي ها يريحك تکون فيه في حياتي وحط 
قلبك فيه» بس لا تستنی منی حاجة ولا آنا هاقدر آعمل علشانك 
حاجة جزء من أساسها کلام كتير فعل مافیش, ساندها طرف والتاني 
بیتفرج عليه و کل فين وفین کدہ بیقوله "برافو ".. 

مش هانکر إن علاقتي بآسر ماشية بسرعة البرق في نفس الطریق 
وبنفس الخطوات تقريبًاء بس آنا یمکن نفسي آطول شویه من نغم, أو 
یمکن آضعف من اني أعمل زیها وألف ضهري وأسيبه وأمشي مع إني 
عارفة إن مفیش جدید ها یحصل.. 

نغم مرة قالتلي في لحظة عصبية: "آنا مش زيك انا مش هاعیش 
عمري كله آدي حب واهتمام لراجل من غير ما استنی منه مقابل 
لدد.. حب الروايات بتاعك ده ها يفضل باخد من روحك لحد 
ما يظهر الشخص الصح وها تکتشفي ساعتها إن مابقاش عندك 
آی حاجة تديهاله“. 


المهم إني لحد دلوقتي ما قدرتش أحط إيدي على سبب بعینه 
خلاهم ما یکملوش غير إن فعلا "الحب للشجعان“ وأمير ما کنش 
شجاع كفاية في حبه» زيه زي أي راجل مش فاهم إن العلاقة ما ينفعش 
تفضل طول الوقت ”خد مشاعر وبس“ ها يجي وقت والطرف التاني 
يزهق ويبقي لازم يمشي» وامشي دي مش لازم تتقال صريحة عشان 

ممکن تتقال بالاهمال. بعدم التقدیر. بالبرود. باللامبالاق 
بالخذلان. بعدم مراعاة مشاعر اللي قدامك. بالباب اللي بیتقفل في 
وش احتياجه ۱۰۰ مرة وبملیون طريقة لحد ما یبقی مش شایف أي 
حاجة غير انه لازم يلف ضهره ويمشي . 

بعد الحدوتة ما خلصت نغم فضلت ماسکة نفسها شوية, وابتدا 
فيلم ادعاء الكره والقوة اللي أغلبنا بیعتبره جزء من رد الاعتبار و 
الكرامة لفشل العلاقة وكأن أقصر طريق بيستسهله القلب الموجوع في 
الفترة دي هو ”الكره“ بيشوف إن لفظ ”بكرهه“ حتى لو بالکدب. 
بتطمن إنه ها يقدر يعيش ويكمل ويبتدي من جدید» بتأكد له على 
إن کل الحب اللي في قلبه تجاه الشخص ده خلاص ما بقاش موجود 
وان مشاعر الكره دي ها تمحي الحلو وتسيبله بس اللي يسهّل المهمة.. 

بس اللي بيحصل ان ده ديمًا بیکون طريق وهمي نهايته بداية 
جديدة لنفس الوجع بس بشكل أعمق والانتكاسة بتحصل مش بس 
مع أول صدفة تجمعه بالطرف التاني.. لا ده ممكن بذكرى مكان, 
كلمة؛ أو حتی أغنية.. 

وده اللي حصل ل نغم في أول اصطدام مع أمير انتکست ودخلت 
في حالة اكتئاب مزمن استسهلت طريق العلاج منه بإنها ترمي نفسها 
في حضن آول علاقة تقابلها وفتحنا القوس وضیفنا جمب ”أمير“ 
شادی» اللي عمري ما اعتبرت علاقتها بيه إلى الان علاقة جدية.. 


19 


وقولتلها ولسه بقولها ”زي ما ادینا للحب حقه يا ريت ندي 
وما کنش ناقص يومي أي حاجة آکتر من اني آرجع آرمي کل ده 
في حضن "فریدة" أو "دیدا" زي ما ديمًا بنادیها.. 
خالتي.. أو نقدر نقول عوض ربنا ليا بعد وفاة آمي وآبویا الله 
برحمهم. 
سندي في الدنياء والحيطة اللي مهما اتسند علیها عمرها ما 
المهم بعد خناقة کل یوم بسبب الا کل بره وحبشتکنات الحفاظ 
على الصحة من أجل حياة آفضل.. كنت نايمة في حضنها وباحکیلها 
كل اللي حصل.. 
۰ كارما: تفتكرى الحب من غير أمل أسمى معانی الحاجات 
فعلا یا يسرية؟! ولا ابراهيم غفلنا کلنا. ۱ 
٭ فريدة بنبرة ساخرة: بحالتك دي أنيل معاني الحاجات يا 
روح إبراهيم. 
٠‏ كارما: والله بتكلم جد.. هي ليه الدنيا مش بسيطة ليه 
العقد والكلاكيع» العمر أقصر مين قال وقولناء وكان وكناء 
وحسیت وما نفعشء وکان ممکن وما بقاش.. العمر بیتعاش 

مرة واحدة فعلی الأقل نعيشه من غير ما نکتم شيء حاسینه 
ولا نندم على شيء قولناه. إيه المشكلة لما آروح لاسر 
وأقولة آنا لس تضاتهه عارفة ان مستحیل یکون في حاجة 
ما بینا بس بحبك» بحبك ومش عایزه منك أي حاجة غير 
انك تسيبني أحبك عشان آنا محتاجة لده وعمره ما هایکون 
ده ظلم ليا زي ما انت فاکر.. ايه اللي كان ها یحصل لو 
کان أمير قدُر اللي نغم عملته عشان یفضل.. إيه اللي كان 
هايحصل لو اتمشك بيها غشر ما اتمسكت هي بيه؟ 
بلاش.. هند إيه ذنبها تعييش حدوتة أكتر من ٣‏ سنين 
عشان في الآخر تشوف نفسها في عيون حبيبها وهي بتتزف 
على غيره.. وعلشان إيه؟! 

علشان محمود كان خايف.. خاف هو يخسر حاجة 
فخسرت هي كل حاجة . 

ولينا ليه تتحرم من كل حاجة لمجرد إنها اتولدت في 
عيلة بالرغم من مكانتها الاجتماعية والثقافیة إلا إنهم برده 
شايفين إن البنت آخرها الجواز وتربية العيال.. ومش من 
حقها تقول أي حاجة اكتر من حاضر ونعم! 

فريدة: عشان انتوا اللي اختارتوا.. انتي اختارتي تكملي في 
دور الصديقة بع د كل اللي حصل بینکوا عشان بتحبي آسر 

وشایفه إن نار قربه آهون بکتیر من جهنم بُعده على الأقل 
بالنسبة لك. ونغم اختارت تکمل وهی عارفة إن خسارة أمير 
آسهل بکتیر جدا من محاولة الحفاظ عليه بس جازفت.. 
ده لأنها برده كانت بتحبه.. 

ها تکون بتتزف على غيره بس قلبها استعبطها ومنعها 
ولینا من صغرها بتبذي اختیارات أهلها على اختیارتها مش 
عشان مسلوبة الارادة.. لکن عشان هما ربوها على إن هو 
ده الحب.. وهي حاولت تحبهم بطريفتهم.. 

وآنا لما فکرت آعیش عمري كله على ذکری عزیز اللي 
التراب شم ريحته أكتر مني.. ده لأني كنت وما زلت 
بحبه.. وعمري ما هابطل آحبه. 

کلنا ضحایا اختیارتناء ضحایا العشق والواجب زي ما 
بیقو لوا.. 

کارما: بس الحب مش اختیار. 

فریدة: لکن الاستمرار فيه اختیار و احنا اللی اختارنا 

" بحاصرني في المنام کلامي.. کلامي الذي لم أقله' ' 


محوود درویش 


عربيته.. التوقیت مش واضح بس كنا لوحدنا وده كفاية . 

كنت متأخرة عليه كعادة کل مرة بقابله فیها وببقی مش على 
بعضي, و هو واصل في معاده اللي يتظبط عليه الساعة.. 

آول مرة كنت آشوفني بفستان كله وردء وفاكة شعري اللي واصل 
لنهاية ضهري.. كان شكلي حلو بشهادة دیدا اللي ما بیعجبهاش 
العجب.. یکون وجوده فعلا بيحليني زي ما دايمًا بتقولي؟ 

هو عمومّا وجوده بیحلی أي حاجة فی الدنیا حتی الجو كان فيه 
ار و تس وم ترس NED‏ 
الناس متشيكة وريحتهم حلوة والضحكة جاية من جواهم وكأن بوز 
أغسطس اللي سيطر على الشعب المصري في الفترة دي اختفی و مع 

ابتسامته المعتادة اللی اتعود یقابلنی بیها حرارة أغسطس كلها سابت 
الجو واتجمعت ہے أنا.. كان لايش ارس السرک اللى 
بحبه.. وک اني مرة كدت على وشك اوه آنا عایزاه" ہے حاجة 
جوایا قالتلي بأي حق ها تطلبي منه حاجة ادفت بریحته؟! 

مالقتش رد آرد بيه على نفسي غير لما شوفته دلوقتي "بحق اني 
عایزه آطمن ولا حتی ده حرام!*. 

۰ کارما: اتأخرت عليك؟ 

۰ بتقله المعتاد: يعني.. 

۰ کارما: وحشتني.. 

٠‏ آسر: وانتي کمان وحشتيني» حلو الفستان.. وصاحبته). 

٠‏ کارما: آونطجي.. ها نروح فین؟ 

٠‏ آسر: ست الحسن اللي تقول.. 

۰ كارما: ممم مزاجك شکله رایق.. 

. آسر: من إمتي ما بیروقش معاكي‎ ٠ 

۰ کارما: یوووه کتیر.. تحب آعد لك؟! 

۰ آسر: ما تبقیش بایخة . 

۰ کارما: وانت ما تبقاش تبصلي كده. 

آسر مع ابتسامة: کده اللي هو ازاي ! 
کارما: کدہ اللی هو کده.. عينك بتلمع والایتسامة لحد 
ودنك» متوتر وفي نفس الوقت على راحتك» ببقى فعلا مش 


مه 


فاهمة.. 

آسر بنفس الابتسامة: طيب ما تقوليلي اللي انتي مش 
فاهماه يمكن نفهم احنا الاتنين.. 

كارما: نفهم ايه بالضبط؟! 

آسر: بتوقعيني في الكلام مثلا. 

کارما: أو یمکن آنا اللي وقعت؟! 

آسر: بس مفیش حکم صفر.. 

کارما: ومفیش جمهور شجع آصلا يا کابتن.. 

آسر: مش جایز بیشجع من بدري وانتي اللي مش واخدة 
بالك؟! 

کارما: تفتکر ؟1 

آسر: جدا. 

کارما: خليك فاکر انت اللي قولت.. بس يا تري هاتفهم؟! 
آسر: جربيني. 

"وماحستش بنفسي غير وشفايفي بتحضن کف ایده*. 
٠‏ کارما: ها تسکت تانی؟! ولا عایزنی آقولها تانی «بحبك 
وتعبت وتعبت وآنا بحبك». ٠‏ ۱ 

وصحیت.. وقتها حسیت بقلبي بیتشاهد وبیحمد ربنا انه طلع 
حلم.. زي ما اكون ادیتله فرصة آطول يعيش کدبته ویصدقها.. کدبته 
ےی مل ود يرم کا وی 

مسکت موبايلي وفتحت البوم صوره شریك اعترافاتي الیومیة 
ولحظاتي الحزينة و السعيدة المبررة أحيانا أو الغیر مبررة بالمرة.. 

المهم صبحنًا على عيونه اللي ها نتحرم منهم شوية واستعدينا 
لمواجهة العالم البائس بكوباية الشاي الخفيف آبو معلقتین سکر اللي 
نصحنا بيهم الدکتور في بداية کل یوم عوضا عن النسکافیه.. 

نلبس إيه؟ نلبس ایه؟ 

كل ما نکبر کل ما نظرتنا لمظهرنا ما بتتغیر حتی لو في شيء 
ممکن يبدو للبعض بسيط زي اللبس, فاكرة مثلا إني وانا صغيرة كنت 
بجري على الحاجة اللي تلفت انتباهي وبس بغض النظر بقی عن انها 
تکون لايقة علیّا أو مناسبة لجسمي وسني أو لا. ومهما أمي تحاول 
كنت أفضل آعیط لحد ما تلبسني اللي آنا عایزاه.. كنت طفلة مملة و 
مشاکسة جدا الحقيقة ! 

المهم لما کبرت شوية آخدت بالي من إني بنت. وان آد إيه الكلمة 
دي بتحتاج لمجهود عظیم الشباب اترحموا منه» يعني.. ابتدیت آرکز 
شویه مع الموضه وايه بیتلبس إمتى وفین وليه وها یعجب أي حد 
يشوفني بيه أو لا.. 

وشوية حبشتکنات کده عجيبة بنرکز فیها احنا کبنات في سن 

لحد ما حبيت آسر في البداية وغصب عني ابتدیت أشوف بعیونه 
حاجات كتير جدا وأولها طريقة لبسی وألوانى المفضلة وتلقائی بقی 
اول سوال بیتردد على مکی لما باقف الوقفة دي قدام الدولاب يا برخم 
اللون ده ها بعجبه؟! 

جزء مني بیکون فرحان لو لبست لون بیحبه» حطیت برفیوم كان 
عاجبه, أو عملت شعري بطريقة لفتت انتباهه, حتی لو مش هاشوفه 
كنت ببقی مبسوطة إن في تفاصیل قادر یسکنها حتی وهو مش موجود 
لاني بسعی ديمًا انه یفضل موجود . 

بالرغم من کم المشاویر والحاجات اللي خلصتها الیوم ده إلا إن 
قبضة الحلم فضلت مسيطرة علیا.. ما قدرتش آنساه ولا قدرت آنسی 
إن ها يجي يوم ویکون في نهاية لكل المشاعر المدارية دي.. 

خلصت اللي ورایا وجریت على ريستو أو على نغم عشان تزیح 
معايا کل الزحمة اللى اتجمعت فجأة فى دماغی.. 


نغم: طيب ما اليوم ده جاي جاي. انتي مش ها تعيشي 
عمرك كله بتستعبطي أكيد ها يجي يوم وها تقولي کل ده! 
كارما: طب ما أنا سبق وقولت. وكانت إيه النتيجة كنت 
خلاص هاخسره! 

نغم: ویعنی إنتي كده کسبتیه! 

کارما: کسبت وجوده لفترة آطول.. کسبت اني مش 
هاصحي کل یوم من نومي مفزوعة من کابوس شايفاني 
فيه في حضن واحد غیره. كسبت مقابلتی معاه اللي من 
وقت للتاني بتخليني آحس اني لسه عندي دم وفي حاجة 
لسه قادرة تفرحني.. کسبت اللي ماحدش ها یفهمه ولا ها 
یحس بيه غيري.. لو سألتيني هو ممکن یکون عملي ايه 
من يوم ما عرفته عشان يبقي جوایا بالشکل ده مش هلاثي 
غیر رد واحد «قدر يطمني» قدر يخليني ما خفش من أي 
حاجة في الدنیا غير من اني أخسره:)). 

علشان کده عمري ما ها غامر بوجوده في حياتي ناني» زي 
ما آنا عارفة ان عمره ما ها یغامر ویحط كدبة اني رمیت 
مشاعري ناحیته ورا ضهري واعتبرته صدیق بالرغم من کل 

اللي قولتهوله واللي متأكدة انه عارف انه ما تغیرش.. احنا 
الاتنین عارفین کویس ان الباب ده لازم یتقفل وان مفیش 
مفر عشان نفضل في حیاه بعض غير الاستعباط:») ). 
انا عمري ما هانسی الاحساس اللي حسیته الفترة اللي 
بعدت عنه فیها.. عمري.. ۱ ۱ 
وفجأة لقیت کل حاجة بتتجسد قدامي صوت وصورة كأنها 
امبارح.. 
رسالتي له وأنا منهارة اللي استنيته يستنتج منها أد إيه آنا محتاجة 
له وعدم رده اللي زود احساسي بقرب الانفجار اللي حصل بعدها 
بأيام في صورة رسالة طويلة عريضة ملخصها ”أنا بحبك وعارفة انه 
ماینفعش؟.. 
توقعت رد بارد سخیف مالوش معنی تورية عن الواقع اللي قال 
کلمته من البداية ب "ماینفعش" لکن حتی ده ما وصلنیش منه.. 
ماوصلنیش منه غير سکوت کان بيقتلني وبیزود احساسي بالعجن 
استنیت یوم واتنین وتلاته وعشره.. 
كنت حاسة ان کل حاجة واقفة حتی مشاعري» حسيت إني لوح 
تلج بیتحرك وبیا کل وبیشرب عشان یثبت بس انه عایش ومکمل. 
كنت ماشية أوزع دموع على الشوارع والاما کن في وش اللي يعرفني 
واللي ما یعرفنیش.. 


29 


كنت عارفة إنى بحبه بس أول مرة كنت أعرف إن الکلمة دي 
قليلة أوى على اللى بقاله عندی.. 
وفضلت ع الحال ده لحد ما ظهر عشان بس يقولي ”أنا عمري 
وقتها نسيت كل كلمة جهزتها لليوم ده نسيت مشاعري اللي 
صوتي بالعیاط. الهالات اللي بقت جزء مني» وغضب كرامتي وحلفاني 
برد مليون باب في وش وجوده في حياتي لو ظهر من تاني.. نسیت کل 
حاجة وما فتكرتش غير إنه بس واحشني . 
قولتهاء واني كنت مغفلة لما فكرت إن مشاعري آقوي من اللي بینا.. 
وإن احنا اللي باقيين مش هي.. كدبت وهو عمل نفسه مصدق ومن 
ما فتكرش إن في يوم عدى حطيت دماغي فيها علي مخدتي 
غير وسالت روحي نفس السؤال ”انا ازاي جيت على قلبي قوي 
کده*!. 
۰ نكم وبعدین؟ 
۰ كارما: مش عارفد.. 

نغم: وها تفضلی لحد امتی مش عارفة؟! 

کارما: لحد ما آتعب زي ما انتي تعبتي وامشي.. بس عمري 
ماها عالج تعبی بطريقتك آبدا. 

نخم: انتي.. 

كارما: ايوه ابتدينا عشان أنا مش مرتاحة لعلاقتك باللى 
اسمه شادي ده. 

نغم: آوووف بصي يا کارما شادي خفیف ولطیف ووسیم 
والأهم من کل ده انه بیحبنی وانا کمان بحبه! 

کارما: باعتبار انك بزرار واحد قدرتي تنسي أمير وترمي کل 
مشاعرك ناحیته فى أول باسکت يقابلك وتکملی حياتك 
وتقابلي فارس الأحلام اللي خطف قلبك في أسبوعين 
تلاتة» صح يا دوب كام مقابلة على كام مكالمة على كام 
رسالة بقى بيحبك وانتى بتحبيه إيه المشكلة فعلا ! 
نغم: أومال عايزاني أعمل إيه أفضل أبكي على ذكرى 
حبيب راحل. 

كارما: عارفة يا نغم أنا لو مش شاهدة على كل حاجة 
حصلت بينك وبين أميرء كنت قولت انك ما حبيتهوش! 

بصي آنا مش هاتکلم معاكي في الموضوع ده تاني لاني 
اتکلمت فيه ہما فيه الکفایة.. وماحدش ها یخاف علیکی 
اکتر منك. 
بس عايزاكي تعرفي انك بتشوهي اللي كان بینکم ده في 
نظر نفسك قبل ما يكون في نظره هو باللي بتعمليه !. 
مش هانكر إني أحيانا بيجي عليا وقت وبالرغم من قربي آنا ونخم 
إلا إني بخاف منها.. 
بخاف من ردود أفعلها اللي عمري ما قدرت آتوقعها. من مشاعرها 
اللی بتقدر تشکلها حسب احتياجاتها.. 
وقدرتها إلي مش طبيعية على إنها تستغنى وقت ما تحب تستغنى.. 
مبدأ ”مين ها يفضل موجود لإمتى ولو ما بقاش ها يكون 
إيه البديل؟“ ده بيخضنى آنا شخصيًا منها.. 
حق مشاعرها عمره ما كان صح! 
ديمًا بشوف مبدأ إن کل علاقة بتمحي اللي قبلها ده مبدأ ظالم 
”وقطع النقاش اللي كان وارد جدا انه یقلب بخناقة ما بينا 
اتصال توبا*. 

کارما: أهلا أهلا آهلا بأعز الحبایب. 

توبا مع ضحکه: وحشتيني يا مجنونه. 

کارما: وانتي کمان جدا جدا جدا. 

توبا: تجمدي قلبك ولا هو جامد کفایة؟ 

کارما: راجعة امتی؟! 

توبا: قردة.. یوم الحد إن شاء الله كنت مستنية أحجز 
وأكلمك. 

كارما: آخیراااا.. توصلي بالسلامة يا حبيبتي» مش ها 
وصيكي طبعًا «بوراك» في إيدك اليمين «وأوزجان دينيز» 
في إيدك الشمال. 

توبا: وبالنسبة لمهند؟ 

كارما: لا ماليش في الألوان انتي عارفة. 

توبا مع ضحكة: من عنيا.. المهم يعني ها تيجي تاخديني 
من المطار ولا ها تستندلي معايا زي المرة اللي فاتت! 
كارما: ما انتي اللي معاكي قرشين محيرينك ماشية 
تفرتكيهم عبر القارات وأنا واحدة صاحبة مرض مش حمل 
مشوار للمطار ده كل يوم والتاني. 

توبا: تحبي ألغي الحجز! 

٠‏ کارما: وعلی إيه الطیب آحسن.. با ستي تعالي انتي بس 
ومالكيش دعود.. ۱ ۱ ۱ 
٭ توبا: انتي كويسة؟ 
٭ کارما: ایه السؤال اللي لا وقته ولا مکانه ده.. آه الحمد لله. 
۰ توبا: ها حاول أصدقك بس لحد ما ارجع. 
۰ کارما: ماشي یا ستي.. مستنياكي. خلي بالك من نفسك 
وابقي طمنيني عليکي.. مع السلامة. 
۰ نغم: توبا فعلا راجعه مصر؟ 
۰ کارما: آه أخيرًا الحمد لله حجزت خلاص. 
۰ نغم: توصل بالسلامة ان شاء الله 
لو دوسنا شویه في بحر العلاقات.. ها نلاقي نوع نادر جدا اسمه 
"الصديقة الأم“.. 
علاقة شفافة. بسيطة. خالية من المصالح والعیوب حاجة کده 
زي رکن بعيد هادي بتجري عليه کل ما الدنیا تضیق تبّع فيه بکل شئ 
جواك وتخرج عارف أصل المرض والدوا.. 


وده آقل وصف ‏ علاقتي ب توبا.. 

توبا مش صاحبتي وبس توبا آمي اللي دايمًا شايلة همي آکتر مني 
آنا شخصيًا.. 

طول الوقت سنداني وبتدعمني حتی في مصايبي.. 

کلمة ”كفاية على قلبك كده“ ما سمعتهاش غير منهاء هی 
الوحيد: اللي ببقی عارفه إن قسوتها عا محبة مهما قسیت.. تاني 
غالي حَبٌ القدر يختبر صبري ببعده عني بعد آسر.. یس آسر دتما كان 
بعيد هي آول مرة تبعد:»). 

توبا من الناس اللي ممکن یدندنوا ”انا هویت وانتھیت“ وهما 
مومنین إن الحب فعلا نهاية.. 

متخیل الحد اللي الحب ما زاروش ولا قرّب منه وخاصمه سنین 
وسنین؟ اللي شوفته في يوم بيدعي ربنا إنه يفك التلج اللي على قلبه 
ویقدر یحب؟ 

لما يحب فعلا ها يبقى عامل إزاي؟ 

سيل المشاعر اللي فضل متخزن جواه ده لما يفيض ممكن 
يعمل إيه؟ 

أول تجربة في حياة توبا كانت تقليدية فوق ما أي حد يتخيل 
على الاقل من طرفها.. بني آدم حبها قرر يخطبها أهلها شفوه مناسب.. 

تقدر تحبه.. ما بیحصلش بتسیبه بیجرب يرجع تاني.. بتقنع نفسها 
"خلاص زهقت. تعیت.. كفاية علیا کده" و بتمشی. 

ركنت قلبها آکتر ما کانت رکناه وابتدت تعیش, رجعت لكل 
حاجة كانت نسيتها بتحکم عقلها فيهاء وبالعلاقة اللي ما زودتش 
حیاتها ی حاجة آکتر من تعب الاعصاب والکره المطلق لصنف 
الرجالة.. 

استنت حبة حلوين من غير حدوتة.. 

٭ سألتني في مرة: هو أنا مش هاحب؟ 

۰ كارما: یعنی عاجبك حالى؟ 

٠‏ توبا: آهو على الأقل اتأكدتي إن قلبك بيدق» إن في بني 
آدم قادر يحرك جواكى كل شئ وانك قادرة تملکی الدنيا 
بوجوده. أنا نفسي أحس بده أنا أحيانا بقیت أدعي ربنا اني 
اعیش أي حدوتة حتى لو من طرف واحد حتى لو هتوجع 

٠‏ كارما: الحب من طرف واحد ابتلاء اوعى تتمنيه.. 
ما تستعجليش الحب ده الشىء الوحيد اللى ها تلاقيه 
بيختارك.. 


»+ مه 
+ مه 


26 


وقد كان بعد فترة ظهر الشاطر حسن بوعوده الکتیر اللي صدقتها 
ما تکون الحبيبة.. ادیتله خب کبیر وهو ادالها آمان أكبر.. 
وجري الوقت وکبرت المشاعر وقصرت المسافات.. وفجأة 
الشاطر ما بقاش شاطر وقال ”مش ها قدر أکمل“. 
طب كان ليه من الأول؟! 
ليه ترسم بمشاعرها خريطة لطريق مش أد انك تكمله ! 
المهم إنها ما لقتش حل غير في الهروب, واختارت تدفن كل 
اللي فات ده في صندوق ما بيطلعش لأي حد غيرهاء بقت بتسمع 
أكتر ما بتتكلم. شالت ”أنا والحب“ من قاموس حياتها واختارت 
تعيش للفرشة والالوان.. 
یمکن یکون ده الحل . 
٠‏ نخم: إيه ده محمود جاي علینا آهو... وصاحبتك قاعدة 
هناك تقريبًا مستنیاه یکملها شرح المادة اللی بدآها امبارح! 
لأ ده احنا نحفل بقی. 
ووصل محمود بس وهو لابس وش جد آول مرة آشوفه. کان 


بیتکلم في الموبایل ودخل وقعد على نفس الترابيزة بتاعتنا وکمل 


المکالمة ولا كأننا قاعدین قدامه.. 

۰ محمود: یا فندم يعني ايه حضرتك تكلمني دلوقتي تقولي 
طیارتك بکره الساعة ۱۲ وكأن مالیش أهل المفروض 
أعرّفهم إني هاغیب على الأقل شهرين» بلاش کده آنا 
هالحق آرتب آموري وآخلص کل ارتباطاتي امتی! تمام يا 
فندمء مع السلامة. 

٠‏ کارما: في ایه. 

۰ محمود: مسافر بكره. 

۰ نغم: فین؟ 

۰ محمود: السعودیة. عندي اهز هناك ولسه عارف دلوقتي 


حالا. 
٭ نغم: طب والقطة مين هيذاكر لها ده الامتحانات ع 
الأبواب. 


”وبصت على أمنية اللي كانت على بعد كام ترابيزة مننا واللي 
كانت مركزة جدا مع رد فعل محمود زي ما تكون عارفة سبب 


۱ 5 


مھ 


۰ محمود: ذاكروا ليها انتوا بقى أنا ماشی. 
*ومشي فعا" ۳ 


© کارما: والله ا : لعظيم مجنون.. 

"من يوم ما عرفت محمود وهو نفسه يغير کاریر شغله لانه عمره 
ما لقي نفسه فیه. بس الغریب بقی انه عمره برضو ما حاول يعمل ده.. 
بیعترض ویثور وفجأة بیرضی بالامر الواقع كأنه مسلوب الارادة*. 
٠‏ کارما: آنا کمان هاخلع عشان دیدا ما تقفش علیا عایزه 
حاجة؟ 
٠‏ نغم: استني أوصلك. 
۰ کارما: لا آنا عایزه اتمشی شویه.. يلا تصبحي على خیر. 
۰ نغم: وانتي من أهله. 
وما کنش ینفع الیوم يعدي من غير مکالمة الست لينا کمان.. 
٠‏ لینا: آفکر تانی فى ايه بقولك آنا خلاص دفعت الفلوس 
وهاخد الكورس ۳ هاخده» آنا مش ها وقف حیاتی 
يا كارما بقولك فؤاد عمران ! 
٠‏ كارما: ويطلع مين سي فؤاد ده كمان. 
٠‏ لينا: يعني ها يكون لعيب كرة ! مُلحن بس شاطر جذا وأنا 
متأکده اتی هاستفید منه.. ده لوصا قبلني في الکورس 
بتاعه. 


ه کارما: يا سلام! 

لينا: طبعًا.. بصي آنا بشکل مبدآي مش هاقولهم.. على 
الأقل لحد ما آقدر أعرف آنا فعلا عندي الموهبه اللي 
تخليني أقدر أكمل في المجال ده ولا لا.. الیم اني مش 
هاستسلم وهاحاول مرة واتنين وتلاته وعشرة. 

كارما: وأنا جمبك ومامنة بيكي وبموهبتك بس مش كل 
لینا: لو ماخدتهاش قفش عمري ما هخدها.. انترفيو 
القبول بكره ادعيلي. 

كارما: ربنا معاكي يا حبيتي.. تحبي آجي معاكي؟ 

لينا: یاریت.. آنا فعلا مش حابة أروح لوحدي. 

كارما: خلاص تمام اتفقنا هاطلع أغيتر هدومي وأكلمك 
لينا: أنا مش عارفة آقولك إيه يا كارما. 

كارما: ماتقوليش حاجة ردي عليا بنجاحك وبس. 

لينا: يارب. 


وأول ما حطيت دماغي على المخدة صحي قدامي اللي حاولت 
اتناساه طول الیوم.. 

وهو انه آسر سافر واني هاتحرم منه بالشهور, على آد ما المفروض 
أكون اتعودت على بعده على اد ما كان وحشنی.. 

غیابه بعد ما شوفته قدامي بضحکته وبنظرته بسلام إيده وبریحته 
اللی بقیت حفظاها آکتر من ريحة دیدا.. 

كل ده کان کفیل انه ما ينيمنيش لحد الصبح. آفتکر إني لو سبت 
نفسي لمشاعري ولکل اللي آنا حساه في اللحظة دي واللي ابتدی 
یتجسد لکلام ابتدت إيدي تتحرك وتکتبه في رسالة.. كان وارد 
جدا آخسره فا کتفیت بس بحضن صورته اللى على السلسلة اللي ما 


بی 


شویه وآذان الفجر آذن جريت آصحی ديدا عشان تصلی*. 


فریده: انتي ايه اللي مصحيكي لدلوفتي. 

کارما: مش جايلي نوم. ها صلی وآنام. 

فریده: مممم عمل إيه المره دي. 

کارما: ما عملش حاجة! رجع باریس. 

فریده: غيرانة ولا و حشت؟ 

کارما:... الاتنین. 

فریده: کلمتیه؟ 

کارما: لما بکلمه وهو هناك بحس إني عاملة زي الحرامية 
اللي ماشية تسرق لحظات مش من حقها ولا ها تکون . 

فریده: بتصعبي کل حاجه على قلبك.. 

کارما: هي أصعب من اني آصعبها.. أنا آحیانا ببقی مش 
عارفة انا عایزه إیەء ساعات آقول لنفسی آنا مش عایزه أى 
حاجة منه غير انه يفضل موجود عشان أفضل طول الوقت 
مطمنة عليه وبیه! 

وساعات آبقی مش قادرة آستحمل |حساس زی اللى آنا حاسة 
بيه دلوقتي وما شوفش قدامي حل غير إني لازم آمشي.. بس 
الغريب إني ما بمشيش» طول الوقت بتهم قلبي إنه أضعف 
بقيت عاملة زي المريض اللي من كتر ما بقى عارف إنه 
خلاص 2256© 0061655 بقی رافض العلاج.. فالبعد عمره 
ماهايكونالحل أصل على رأي تيتا الله يرحمها ”ازاي 
هترقع فى الدایب!*. 

وآنا قلبی داب من كل حاجة.. فالبّعد يدوب يخلص عليه 
خالص. 

بقولك إيه تعالي نصلي وندعي يمكن يظهر لنا بصيص من 
الأمل يخليني ماقتلكيش وانتحر بسبب اللي عملتيه فيا 
بسؤالك ده على المسا.. 


مه 


قومی.. 

لما الشتا یدق الببان... 


الشتا قرب وکل حاجة حلوة في حياتي دیما كانت بتيجي مع 
شتا مب 

کل التفاصیل اللی بقت ذکریات او حتی اللی مابقتش وکملت.. 

کل ضحكة ضحکتها من قلبي وکل دمعة لمعت في عيني من 
الفرحة.. 

بدایته دیما نهاية لكل وحش بيزورني ونهایته بداية لشيء بتمنی 

الصديق الوفي اللي بستناه مهما تعبني عشان وتا خیره سایق 
شرفي 

فصل الحنين وأغانى فیروز واللعب بالکلمات والأحلام الوردية 

فیروز مع بداية اليوم بتقول ”بعدك على بالي". 

لا خلینا نقول ”بعدك بتوحشنی“ ومافضل آلعن المسافات طول 

كان ممکن أعيش مع الاغنية وتصريفي ليها لحظات سعيدة أكتر 
من کده لولا دخول ديدا المفاجئ.. 


فریده: صباح الخیر يا حبيبتي. 

کارما: صباح الورد» إيه الشياكة دي على فين؟ 

فريدة: هانزل اث شتري شوية حاجات وبعدين هاتغدی مع 
منى فبي النادي.. وانتي هاتعملي إيه النهارده؟ 

كارما: ولا حاجة هاخلص أنا كمان شوية حاجات وهاعدي 
على توبا في البيت من ساعة ما رجعت من السفر وانا مش 
عارفة آتلم علیها. 

فریده: هي کویسة؟ 

کارما: يعني بتحاول.. 

فریده: انتي و صحباتك لو بتنشنوا على الرجالة اللي 
ماتنفعش مش هاتکون اختیارنکم کدہ. 


کارما: هاقول إيه جايبنلي وجايبة لنفسي الکلام.. يلا ربي 
عيالك. 


44 


فريدة: في آخبار عن ال الشريك المسافر طیب؟ 

کارما: ممم غالبا عجبته القاعدة.. ما عرفش عنه أي 
حاجة» ومش عایزه آعرف. 

فريدة: هو الکلام بفلوس.. أكيد لقيتي طريقة تطمني بیها 
عليه في الخباثة اللي ربی خير من اللي اشتري. 

كارما: عيد ميلاده خلاص مش فاضل عليه حاجة كان 
نفسي ع الأقل أقوله كل سنة وانت طيب وأنا قدامه.. ما 
علينا لو ها تتأخري كلميني أعدي عليكي نرجع سوا. 
فريدة: ماشي يا حبيبتي.. سلميلي على توبا وقوليلها لو 
ما ورهاش حاجة تطلع معانا سفرية الفيوم دي أهي تغير 
جو 

کارما: والله هاحاول معاها ولو آن آنا نفسي مالیش مزاج 
للسفریه دي. 

فريدة: ولا ها يبقي لك مزاج في أي حاجة طول ما حبیب 
القلب غایب. ۱ ۱ 

کارما: بقو لك ابه ما تيلا عشان ما تتأخريش على طنط منی 
ونقفش. 

فریدة: ما بخدش منك غير اللماضة وطولة اللسان. 

الفترة اللي فاتت كانت وبالرغم من انها رخمة على قلبي لعدم 
وجود آسر في أحداثها لا من بعيد ولا من قریب؛ إلا إن کل واحد فینا 
قدر یحقق انجاز بسيط في حياته - من وجهة نظره هو -.. 

”لى“.. قدرت تکسر حاجز الخوف جواها وتثبت لنفسها جدية 
موهبتها قبل سا تلبتها لای حد تاني لما قدرت تعدي من اختبار قبول 
الکورس وبتفوق.. وماشية بشکل کویس جدا فيه صحیح في الضلمة 
وکل نجاح بنص فرحة.. بس على الاقل ابتدت تحس |نها موجوده. 

بالنسبة لأستاذه ”فغم“ فبقت شايفة إن مجرد نها قدرت تعدي 
من علاقتها بأمير لعلاقة تانية وتعمق علاقتها بشادي مع الوقت» وباقل 
الخسایر قدرت تعيش وتکمل وتحب وتتحب ده لو اعتبارنا ده حب.. 
إن ده الا نجاز. 

رغم اقتناعها التام إن شادي لا هو الشخص اللي هي محتجاله ولا 
هي الانسانة اللي ها تقدر تملك حیاته بالزحمة اللي فیها. 

آما ”محمود“ فشبه أو هو فعلا دخل الفریندزون للمرة الخمسین 
بعد ما اندفع وصرّح بجزء من مشاعره لامنية والرد كان ”إنت أكيد 
بتهزر.. محمود انت آخویا*. 

”أمنية“ شخصية عفوية جدًا وفي نفس الوقت معقدة جدا.. 
عاشت جزء کبیر من حیاتها بره مصر ما کنتش مرتبطة بأي حد في 

بس ےر ےی جو کب یت جے سو نو دہ سيرم 
ومش عايزه أصلا یکون في حياتها غیرهم.. 

كانت بتحب تيجي تذاكر في ريستو وبسرعة لفتت انتباه محمود 
بک ان دن ها سقولوا آذ اص سا قر اذوه ھک 
97 فى مرة من المرات اشتري شوكلاته للمکان كله عشان 
يلاقي فرصة يتكلم معاها زي باقي الناس.. 

واحدة واحدة ابتدا يقرب منها عن طريق مساعدته ليها فى 
المذاكرة : بحكم إنه كان نفس الکلیة وتا ها تکون هي في نفس 
الكرير اللي ابتدا يحبه فجأة. . وبسهولة وبحكم إن حياتها أصلا فاضية 
قدر يكسب ثقتها في وقت قليل جدا.. 

كنت مبسوطة إنه لسه بيحاول یذخل حد حياته بس كنت عارفة إن 
النهاية ها تکون واحدة, ها يتعامل مع الشخصية بمنتهى الاستخفاف 
اللي يخليها ما تطمنش على نفسها معاه غير في حدود الصداقة وبس 

آمنية كانت محتاجة حد يطمنها إنه ها یستحمل کم العقد اللي 
جواها دي ويفكها معاها عقدة عقدة.. وما عتقدش إن ده كان ممكن 
يكون محمود بالمرة.. مش عشان ما يقدرش يعمل ده لا؛ ده عشان هو 
مش عايز أصلا يكون الشخص ده في حياة أي حد.. 


47 


المهم إنه بعد ما سافر اکتشفنا إن في النفس الیوم اللي جاله فيه 
خبر سفره كان لسه داخل الفریندزون طازة یمکن للسبب ده کان لا 
يعنيه وجود أمنية في المکان لما نغم لفتت انتباهه.. 
ما تأثرتش لما حكالي یمکن عشان كنت متوقعه؟ 
المهم إنه کان انجاز من وجهة نظره إن العلاقة اللي كان ممکن 
تقیده ما کملشش.. 
نيجي بقی "لتوبا" اللي من حظها اللي آنا آدری الناس بأد ابه 
اتصدمت بمقابلة الشاطر ”حسن“.. أو بلاش شاطر دي خلینا نقول 
حسن.. والانجاز بالشسة لها كان إنها قدرت تعمل جامدة وجواها 
بيغلي كأن اللي حصل دہ لسه طازة.. 
المکان: کافیه فى الزمالك "اتعودوا بتقابلوا فيه“. 
الزمان: من کتر ما كانت متوترة وهي بتحکي ما ذکرتهوش. 
ه حسن: حمد الله ع السلامة. 
٠‏ توبا: حسن ازيك.. الله پسلمك. إيه الأخبار؟ 
ه حسن: كله تمام الحمد لله.. مستنية حد؟ 

توبا: لا آنا جیت آخد قهوتی انت عارف ده مکانی. 
حسن: عارف.. عایزه حاجه؟ 

توبا: ميرسي ابقی خلینا نشوفت وسلملي على سمر وطنط. 
حسن: بوصل إن شاء الله. 


آول ما سابته ومشیت كلمتني حكيتلي ما فتکرش إني هاقدر آنسی 


أي حاجة من اللي قالتها من کتر ما کانت حساها وهي بتقولها.. 


توبا: كنت فاکره إن الموضوع بالنسبة لي بقی عامل زي 
الحرق القدیم اللي كل ما هافتکره جسمي ها یقشعر من 
المنظر اللي كان عليه بس شويه وافتکر انه خلاص ما 
بقاش يوجعني! 

بس آنا اتوجعت. اتوجعت لما حسیت انه بعد کل ده لسه 
واحشني. لما لقیتنا بنشوف بعض زي الاغراب اللي بیتمنوا 
الارض تتشق وتبلعهم من کتر ما الموقف محرج. لما 
حسیت إني مش من حقي آتکلم في أي حاجة ولا سیب 
نفسي لكل اللي حسیته وقتها.. 

من ساعة ما مشي وانا بسأل نفسي سؤال واحد.. أنا ليه 
اتسابت! ۱ 

ليه يا کارما!. 

صدمني السوال لدرجة إني ما عرفتش آرد.. 

هو إزاي البني آدم یقدر بسهولة بحط نقطة ویبداً من جدید من 
غير ما یفکر في مشاعر الناس اللي ممکن تتهرس في الرجلین؟ 

إزاي ها یقدر يعيش ویکمل ویبداً حياة جديدة ويدي وعود 
جديدة لناس جديدة مطلوب منها تصدفه وتثق فیه.. ازاي بجد! 

كل مرة بشوف سیناریو جديد لأي اتنین بیفترقوا بحط إيدي على 
قلبي وبتمسّك آکتر بوجود آسر في حياتي» یمکن یکون ده ضعف مني 
بس آنا مش آد نظرة زي اللي بشوفها في عين توبا وغیرها وغیرها.. 

مش آد إني آحتاجله وما لقهوش ولا آد إحساس إن غیابه یبقی 
مالوش رجوع.. 

مش آد حياتي من غیره ولا آد إن يكون في حياتي حد غیره.. 

آعتقد إني بکل اللي بیدور في دماغي دلوقتي آخر حاجة ممکن 
أعملها تی آل کی بت لی ها کسی ها هون علها آد جا 
eT.‏ ۱ 

فقررت آنزل آلف شويه واشتري شويه حاجات وبالمرة أطمن على 
هدية عيد میلادہ اللي کل ما غيابه بیطول بتأكد إنه مش ها يشوفها.. 

المهم بعد ۳ ساعات من اللف والبهدلة خلصت کل اللي ورایا 
وبالرغم من رجلي اللي ما بقتش حاسة بیها قررت أتمشى شوية في 
وط الاك 
كان ديمًا يقولي إنه حافظ شوارعها ودافن نص همومه فیها.. 
یمکن كنت محتاجه آحس بيه أكتر ویمکن كنت أتمنى يكون 
معايا في اللحظة دي فقولت أعمل أي حاجة تطمني إنه وبرغم البعد 
موجود.. 
الأكيد الوحيد إني ماكنتش منتظرة في اللحظة دي اتصال آدم 
نهائي.. 
٠‏ کارما: ألو. 
٠‏ آدم: ازيك يا كارما عاملة إيه؟ 
٠‏ کارما: آنا بخير وانت عامل إيه؟ 
٠‏ آدم: آنا بخير طول ما انتي بخير.. 
٭ كارما:.... 
٠‏ آدم: زهقت من کتر ما ببعت أسالك ها شوفك امتی وتطنشی 
فقولت وعلی إيه أحطك قدام الأمر الواقع وأكلمك و 
آسمع صوتك اللي بقيتي حرمانا منه! 

کارما: والله يا آدم توبا لسه راجعه من السفر وورانا ملیون 
آلف حاجة بنعملها.. بس أكيد هاحاول آظبطتها قريب ان 
شاء الله. 

إنت آخبارك إيه ویارا ومنة وماجد و کلکم عاملین ایه؟ 

آدم: بخیر الحمد لله.. بقالی كتير ما شوفتش حد فیهم. 
الجروب اتفرکش بسبب انشغالك یا هانم.. 

حتی ما بقاش في حد فینا له مزاج ينزل یصور أي حاجد.. 
کارما: والله غصب عني ها کلمکم ونظبطها أصلا وحشتني 
آدم: بس قبل ما تظبطیها.. آنا محتاج آتکلم معاکی 
ولوحدنا. ۱ 
کارما:.. 

آدم: کارما هو إنتي بتهربي مني؟ 

کارما: ليه بتقول کده؟1 

آدم: يعني لا بتردي على مکالماتی ولا بتدینی فرصة أسأل 
کے ی مجرد إني آطلب منك اننا نتقابل بقيتي 
تحسسيني إني برتکت جريمة.. هو في ایه؟ 

کارما: والله يا ابني غصب عني آنا ملبوخة في ملیون 
حاجة ورجوع توبا کمان لبخني أكتر» هاشوف ظروفي 
و نظبطها. 

آدم: ماشي با ستي هاستني الظروف تتحسن لأن إنتي فعلا 
و حشتيني. 

کارما:... 

کارما: آدم آنا معایا ویت خلینا نتکلم تاني» سلملي على 
العیال أوي وقولهم آنا عارفة اني مقصرة معاهم. . 

آدم: ماشي يا ستي یوصل.. سلام. 


كنت عارفة آدم عایز يتكلم في ایه. تصرفاته ونظراته في الفترة 
الأخيرة کانت فضحاه وبشکل ملفت. فکلامه مش ها یزود أي حاجة 
على اللي وصلني منه اکتر من إني هاخسره وهاخسر عشرة سنین كتير 


ما سا 


ممکن نحافظ عليها بالتجاهل لحد ما تبرد.. 
آدم مش ري آي واحد حب یقرب ورفعتله بافطة "ممنوع 


مني ها يجرحه یمکن للسبب ده بحاول آشاور له من بعید إنه ما 


7 
8 
۰ ۰ 
۰ 


هو 

ومع ذلك آقدر آقول إني بخکم اللي شوفته واللي بشوفه سواء 
باللي عيشته واللي لسه بعيشه مع آسر أو بتجارب القریبین مني اني مش 
هالاقی حد يحبنى بالنقاء ده زبه.. 


بس مشاعرنا لا هي بایدینا ولا لينا علیها سلطان.. 

مرة توبا سألتنی هو آنا لو بایدیا آنسی آسر وأحب آدم كنت 
هعمل ده؟ 

ما عرفتش آجاوب ما قدرتش آتخیل الموقف نفسه! 

صحیح آدم جدع وطیب وبيحبني وطول الوقت بیحاول يثبتلي ده 

آسر کان آول راجل وبدعي ربنا نه یکون آخر راجل يدخل حياتي؛ 
كنت بکبر وبیکبر جوایا.. 

صعب آتخیل إنه ما یبقاش موجود. ومن الصعب إن أي راجل 
ياخد ولو جزء من مکانته حتی لو قدملي قلبه مع حتة من السما.. 

لان مفيش حد ها یعرف یکون آسر.. ولا ها یکون . 

مع کل خطوة بخطیها في کل شارع كان بيزيد إحساسي بان اسر 
وا 7 حشني.. بعده | لمسب عن عيسو خلی كلمة ”وا ۷ حشني* اکتر كلمة 
بتتكرر في قاموس يومياتي.. عاملة إيه يا کارما؟ آنا كويسة وواحشني.. 

نفسك في إيه يا کارما؟ آسمع صوته أو آشوفه عشان واحشني. 
تا کلی إيه يا کارما؟ أى حاجة بس واحشنی.. 
شيء جوایا كان مستنیه يتكلم في الوقت ده خصوصًا بعد 
كل مرة كنت أحس بأي بني آدم بیحاول يقرب ماكنتش أعمل 
أي حاجة غير إني أجري عليه.. زي ما أكون عايزه أأكد لقلبي إنه 
موجود.. موجود ومش ها يسيبني للخوف ينهش في روحي مع كل 
كلمة إعجاب بسمعها من غيره.. 
فضلت دماغي شغالة مع رجلي لحد ما عيني وقعت على موبايلي 
ولقيت مسدج منه ”آنا راجع مصر الأسبوع الجاى». 
ما قدرتش أ مسك نفسے كلمكة. 
۰ ضحك وقال: افرضى. 
٠‏ کارما: آسر ماتهزرش انت نازل مصر ولا لا ! 
5 آسر: یا بنتي نازل والله عندي شغل في القاهرة وبعد کده 
هاطلع على إسكندرية عشان عندي مؤتمر مهم هناك يعني 
كده كده نازل.. 
٭ كارما: وهاشوفك طبًا ! 

آسر: اديني فرصة آفکر ولا أقولك هاشوف جدولي وآرد 
کارما: والله! 

آسر: أصل أكيد یعنی هاشوفك.. بس ادعیلی الحق آخلص 
اللي ورايا هنا. ٠‏ ۱ 

كارما: إن شاء الله ها تلحق.. إنت كويس؟ 

آسر: والله ما انا عارف.. بس آنا بقيت حاسس إنی بجري 
والدنیا بتجري ورايا. ۱ 

كارما: زهقت أقولك ريح نفسك شویه. 

آسر: الراحة مش لأمثالى انتی عارفة. إنتى إيه الدوشة اللى 
جمبك دي.. إنتي بره؟ 000 ۱ ۱ 
كارما: آه بشتري شويه حاجات.. إيه مصر وحشتك؟ 

آسر: جدا. 

کارما: ترجعلها بالسلامة إن شاء الله. 

آسر: الله يسلمك.. مش عایزه حاجة من هنا؟ 

کارما: عایزاك ترجعلي بالسلامة.. مع السلامة. 


غير التنهيدة اللي اتنهدنها.. 

صحیح هو ما غابش غير شهر واحد بس ما عرفش ليه المرة دي 
كانت آکتر مرة آحس تھا ال بعید.. یمکن عشان الشتا بیزود الحنین 
زي ما بیقولوا؟ 

عمومّا آنا قولت دايمًا الشتا بيجي بالحلو.. وآدي البداية . 

ربنا يقربهولك لو رایداه.. 

تعب عن تعب یفرق» وزعل عن زعل یفرق» وقلة تقدیر عن فلة 
تقدیر برده بتفرق.. 

الظروف عفیش اکقر تھا والأعذاز برذ مفیشن اک تھا 

لکن القلب واحد والمشاعر اللي بتتبعتر من الصعب نفضل کل 
وا مهاب 

أفتكر وانا في آولی جامعة كان في دكتور طالب مننا بحث مهم 
وطويل جدًا وادالنا مهلة آسبوع نخلصه.. تعبت فيه مش هانكر بس 
ما حستش بلذة في اللي كنت بعمله بالعكس كنت حاسة إني زي 
العسكري بنفذ اللي يطلب مني وخلاص ”شایف شجرة الموز دي 
أنا عايزها تطلع مانجاء ها تقولي إزاي الموز يبقى مانجا هاقولك 
ماعرفش, المهم أشوف المانجا" والغريب إنها فعلا طلعت مانجا 
وقدرت أخلص البحث اللى ما کنتش فاهمه فيه ولا كلمة يدوب على 
میماد التسلیم کنت مبسوطة وحاسة إلى عملت |نجاز بس في ع 

نافصة.. إيه هي ما عرفش.. 

المهم آول ما وصلت الكلية يوم تسلیم البحث اتفاجأت إن الدکتور 
اعتذر مش بس عن المحاضرة لا ده عن المادة کلها.. الغریب انی و 
بالرغم من التعب اللي تعبته في البحث ده إلا اني ما تضایقتش ولا 
اتعضيت ولا حي قولت یا خسا ۹۵ 

یمکن عشان ما حستش للحظة واحدة باللی کت بعمله او بمعنی 
أصح کان ناقصني إني ألاقيني وأنا بعمله وما ص07 

وده كان عکس الإحساس اللي أنا حاسة بيه دلوقتي تمامًا. 

من ساعة مكالمة آسر اللي قالي فيها إنه راجع مصر والفكرة اللي 
طقت في دماغي فجأة إني أحتفل بعيد ميلاده.. 

وأنا اتكركبت وبقيت حاسة إن ورايا مليون ألف حاجة عايزه 
أعملها أولهم سفرية ديدا اللي كنت مضطرة آکنسلها. اختيار المكان, 
والتورتة يمكن الحاجة الوحيدة اللى ماتعبتنيش فی التفكير هى 
الهدية لأني كنت بجهزها بقالي فترة طويلة.. المهم إن مفيش حاجة 
واحدة في كل دول بس ما حستهاش! 

گنت بختار المشوار الاصعب واعمله فى عر ما آنا تعبانه 
oT‏ صے ص0۰۰ 
حاجة یمکن تبسطه.. 

وبعد ما خلصت کل ده وفي انتظار مکالمة تأكيد منه لمیعاد الطيارة 
فجأني بمسدج ما فیهاش آکتر من "آنا أجلت سفري یومین وهانزل 
القاهرة يوم واحد بس آخد شوية حاجات واطلع على اسکندرية 
عشان في مؤتمر مهم هناك لو قدرت أشوفك هاقولك لأني غالبا 
هارجع باریس تاني بعد المؤتمر.. آنا آسف بس غصب عني*. 
لو؟! 
خدت حتة قلم على قلبي ما خدتوش اللي حبيبها سابها يوم 
فرحهم. يمكن كتير يشوفوا إن ده أوفر بس آنا كنت حاسة بإحساس 
سخيف من بشاعته مش هاقدر أوصفه» ما هوّنوش غير حضن توبا 
وكلامها اللي حاولت تصبرني بيه.. 
٠‏ توبا: يا حبيبتي اهدي بس» أكيد غصب عنه إنتي أكتر 
واحدة عارفة ظروفه عاملة إزاي الله يكون في عونه. 
كارما: أنا مش زعلانة منه يا توباء أنا زعلانة على نفسى» 
على الفرحة اليتيمة اللي يوم ما فكرت أسرقها منه ظهرت 
الظروف في وشي عشان تقولي بردو مش من حقك.. 
أكتر جملة بقولها لنفسي ”مش من حقك“.. 
لا من حقي آشوفه ولا آشتاق له ولا حتى من حقي أنساه.. 
متشعلقة كده ما بين السما والأرض لا أنا شايفة نهاية للي 

جوایا ولا بداية لآي شى.. 

عايزة آکلمه. عایزه آنفجر فيه ! 

عايزة آقوله ليه سايبني أعيش کل ده لوحدي! 

ليه بحبك لوحدي. وليه بتوجع لوحديء ليه أعيش حدوتة 
مش بتاعتي. ليه ما سمعتش كلامك لما قولتلي إنك خايف 
يجي اليوم اللي تكرهيني فيه وأنا مش عايزك تكرهيني ! 
بس يا ريتني قادرة أكرهه.. يا ريتني . 

أنا كنت عاملة زي العيل الصغير اللي مستني العيد.. كان 
نفسي أحس ولو لمرة واحدة إنه بتاعي من حقي إن شالله 
حتى ساعة واحده وأموت بعدها مش مهم.. بس أجرب 
الإحساس ده. 

توبا: بعد الشر عليكي اهدي.. وبعدين فرحة إيه اللي 
انكسرت أجلي كل حاجة لحد ما يرجع وتشوفيه ده كل 
الحكاية يومين بلاش أفورة. 

کارما: نهى كلامه ب لو يا توباء آنا آخر حاجة ممكن تكون 
في أولوياته في الوقت الضیق اللي عنده» آخر حاجة ممكن 
يفكر فيها أو يحطها في جدول آعماله. آخر واحدة ممكن 
يحس بيها وباد ايه هي محتجاله. 

٠‏ توبا: بقولك ابه.. الرجالة ما بتجیش غير بالزن زنيييي يا 
حبيبتي ورزقك على الله. 
زني ومش ها یحصل غير اللي انتي عایزاه. 
٠‏ کارما: آنا تعبت. 
٭ توبا: عارفة.. بس ده من البداية كان اختيارك. 
٠‏ كارما: أقولك حاجة وما تقوليش عليا مجنونة؟ 
٭ توبا: عارفة إنه وحشك. 
۰ کارما: آوي. 
٠‏ توبا: یبقی زني. 
على آد ما کلام توبا أحيانًا من کتر ما هو صح بيتعبني ويوجعني 
ويحسسني اني بدي لقلبي کل يوم بالجزمة وبردو مكملة في اللي أنا 
فيه» على أد ما أحيان كتير ما بيكونش مسكن لوجعي من آسر في كل 
مرة بيجي عليا فيها.. 
على رأيها هي عارفة إني رايحة في داهية کده کده فما بتحبش 
تسيبني أروح لوحدي.. 
حاولت آعدي کل اللي جوايا وأحاول أنام وما قدرتش.. عمري ما 
كنت أد إحساسي بإني شايلة منه.. 

دیمُا ببّع کل حاجة أول بأول عشان أفضي جزء من روحي لاي 
جرح جديد وارد اتجرحه.. وهو جروحه ما بتخلصش. 

يمكن بخاف أمل من الجرح وامشي.. وأنا مش عايزه أمشي. 

فضلت صاحيه لحد الصبح بعيد على نفسي كلامه وبحاول ألاقي 
له مليون عذر ما ہین سطرين يمكن يكون نسي أصلا إنه كتبهوملي 
وسط زحمة يومه.. 

أحيانًا بروده كان بيحسسني إني بسقي أرض بور بمشاعري يوم ما 
تحصل أي معجزة وتطرح مش ها يكون غير جرح لكن بردو عمري 
ما فكرت في يوم أبطل أسقيها.. 

كتير بسأل نفسي هو ليه محافظ على وجودي في حياته وبنفس 
الدرجة في نفس الوقت اللي بيرد فيه على اللي جوايا بمنتهي اللامبالاة! 

أحيانا كنت بقول طبع والطبع يغلب التطبع وهو حياته شغله.. وانا 
مشكلتي إن هو حياتي.. 

وساعات تانية كنت أسأل نفسي.. 

معقول يكون قاصد يعذبني أوي كده! 

بس هو أنا عملتله ايه؟ يكون ذنبي إني حبيته للدرجة اللي تخليني 
آجي على نفسي الفترة دي كلها وأكمل في الدور اللي مخليني لا قادرة 

اف مشاعر الحبيبة ولا حتی واخده حقوق الصديقة! 
دور سخیف وکل ما الوقت بیزید وکل ما المشاعر بتزید کل ما 


محتاجة أسأله ه آنا کدت ت لما اخترت نضل: انث فعلا 


عمري ما فهمت ردوده ولا مواقفه دیمُا كان لها ملیون معنى 
منهم اللي يخوفني من خسارته فافكر بدل المرة عشرة قبل ما امشي 
ومنهم اللي كان بيرضي كرامتي فأتأكد إني لازم أفضل ومنهم اللي كان 
يحسسني إني ولا أي حاجة فاحتار الحيرة اللي أنا فيها دلوقتي ما بين 
الاتنین.. 

وزود حيرتي آکتر الرسالة اللي وصلتني منه بعد كام يوم قضيتهم 
معاه في عتاب ومناهدة وزن عشان ألاقيله وسط الکلام عذر بخليني 


٭ ”أنا هانزل من المطار على شقة أكتوبر آخد حاجتي 
واطلع على إسكندرية مع مجدي إيه رأيك نتقابل قبل ما 
أطلع على إسكندرية بس هايكون فی المتأخريناسبك؟“. 

کتبت في لحظة: "مفیش مشکله بس یاریت یکون الکلام ده 
بجد وماتجیش تصدمني وتکنسل المیعاد تاني قبلها*. 
. آسر: مش للدرجة دي يعني. 
كان عندي رغبة مش طبيعية إني أقوله "وحشتني" ومسكت 
نفسي بالعافية. 
في البداية كنت بتنطط من الفرحة لحد ما صدمتني ديدا بکلامھا.. 
٭ فريدة: وانتي بقى فرحانة بالساعة اللي قرر يحن عليكي 
O‏ ۱ ۱ 
۰ کارما: في إيه يا دیدا.. ما انتي عارفة انه مشغول و.. 
ه فريدة: في إيه انتي.. الحب ما بيضعفش.. الحب اللي 
تفت قصاد تست بالشكل ذه عمرة مها جدود ۱ 
من إمتى وانتي ضعیفة أوي کده.. 
ليه سيباه يلعب بمشاعرك زي الماريونت ! 
يكون موجود وقت ما يحب ويختفي وقت ما يحب! 
يشوفك وقت ما ظروفه تسمحله. يكنسل معاده معاكي 
ويكسر فرحتك بعد كل اللي عملتيه عشان مليون حاجة 
تانية أهم منك.. 

وانتي طول الوقت تحت وضع الانتظار.. طول الوقت 
مهمشه وعارفة انك مهمشه وساکته وراضية وبالعة ملیون 
جزمة ليه کل ده ! 
کلام فريدة کان عامل زي غرزت السکينة التلمة في قلب مریض 
بالقلب.. 

ه صرخت فیها وقولتلها: عشان بحبه.. بحبه ومفیش في 
ايدي أي حاجة غير اني آحبه» عارفة إن مفیش أي حاجة 
بتحصل ولا ها تحصل لکن بردو بحبه.. 
ها تقولیلی ليه هاقولك ما عرفش.. عشان آنا ما بقتش 
عارفة أى حاجة غير انی بحبه. 

۰ فریده: ممکن تهدي؟ 

"حاولت تاخدنی فى حضنها وهربت منه". 

٠‏ کارما: مش هاهدی.. مهمشةآه آنا مهمشة» مش قولتیلی 
کل واحد بیختار ویتحمل نتيجة اختیاره؟ وآنا اخترت.. 
اخترت راجل متجوز وعنده بيت وأسرة وحياة وشغلانة 
اخترت أكون ال ولا حاجة اللی فى حیاته» بس أحيانا کده 
بخلیه یضطر يحطني على خريطة یومه زي زي أي مریض 

بیتعالج عنده.. الفرق الوحيد بيني وبينهم انه بیعالجهم 
وخلاص خلصت على كده إنما آنا بقی زیون دایم جرحه 
عمال يزيد كل يوم.. 

ما تكونيش فاكراني مبسوطة آوي بضعفي معاه» ولا فرحانة 
بإني عايشة مشاعري دي كلها في الضلمة.. 

ولا مبسوطة بالفيلم اللي بكون مضطرة أمثله كل يوم عشان 
آداري بيه الحدوتة دي كلها عن كل اللي في حياتي.. 
ولا إن مجرد اسمه يكون سر قومي ما حدش يعرفه غير 
إنتي وتوبا ونغم وده كمان حصل بالصدفة.. 

ولا مليون ألف حاجة ممكن أقولهالك كان ممكن لو فضلت 
حطاها قدامي أبعد من زمان أوي.. بس أنا ما يهمنيش كل 
ده عشان ما بفتكرش منه أي حاجة أول ما بلاقيه قدامي. 
الأمان اللي بحسه في قربه قادر يخليني أستحمل آد ده 
كله الف مرة واستنی المرة اللي هاطمن فیها بيه حتی لو 
بعد ملیون سنة.. آسر ها یفضل آسر ها یفضل ابني اللي 
مغلبني واللي عمري ما هاقدر لف ضهري عنه مهما تعبني 
وجرحني.. بس آنا عارفة انه مایقصدش یجرحني لأنه لو 
عایز ده كان جرحني آلف جرح بغیابه. 

وقتها شوفت في عنیها نظرة غريبةء نظرة کده بیبصها الدکتور 
للمریض لما تکون حالته مفقود فیها الامل, نظرة شفقة على وجم 
على حماس کداب بان لما قالتلی بعد كل ده: ما حدش عارف بکره 
وسابتني وخرجت وقتها انفجرت في العیاط.. وكأ نكل الغضب 
۰ نغم: انتي فین؟ 
"بصیت على الساعة لقيتها ۷“ . 
۰ کارما: مكلماني الساعة ۷ الصبح تفتكري ها کون فین؟ 
٠‏ نغم: محتجالكت.. 
٭ كارما: فيكى إيه؟ مالك! 
٠‏ نغم: أنا وشادي سيبنا بعض.. 
۰ كارما: هو انتوا أصلا كنتوا مع بعض؟ 
۰ نغم: لوکملتی على كده هاقفل التليفون. 
۰ کارما: ایه اللی حصل؟ 
٭ نغم: عرف اني قابلت آمیر وقالي انه.. 

کارما: ثانية واحدة.. هو انتي قابلتي أمير فعلا! 

نغم: قابلته.. حسیت إني محتاجة آشوفه. 

كارما: حسيتي انك محتاجه تشوفیه مممم. 

نغم: کارما اسمعيني.. آنا کان لازم شوفه» کان لازم أشوف 
هو لسه قادر يأثر عليا لحد فین.. أو أحس إن خلاص ما 
بقاش له أي وجود في حياتي . ولا إن لسه جوايا ذرة حنين 
واحدة عشانه.. عشان أقدر أكمل فعلا مع شادي وانا 
مرتاحة ومطمنة إني عمري ما هاضعف.. 

كارما: أي كلام.. إنتي عارفة كويس أوي إن مجرد تفكيرك 
في كل ده أكبر دليل إنه لسه قادر يآثر عليكي.. تحبي أنا 
آقولك افتي روحتي تشوفیه لیه؟ 

عشان مش عایزه تخسري حاجدة.. 

لا عایزه تخسري المشاعر الحلوة اللي ما بتلقیهاش غير 
مع أميرء ولا آد انك تضحی بالعلاقة المستقرة أو اللی کنتی 
شایفه آنها مستقرة مع شادي.. ۹ 
بس محدش بیعیش حدودتین يا نغم.. 

وانتي لا قدرتي تكملي حدوتة قلبك ولا قادرة تتقبلي اختیار 
عقلك.. عايزة کل حاجة ومش ها تاخدي أي حاجة. 

۰ ۰ 


نغم: انتي ليه مُصرة تحسسيني اني أنانية ! 

کارما: مش آنانية.. انتي بس مش فاهمة نفسك ولا فاهمة 
تصرفاتك» بترمي نفسك في حضن أي حاجة ها تاخدك 
بعید عن أمير من غير ما تحسبي اللي جاي بعد کده.. 
انتي كان لازم تبعدي ما قولتلکیش لا بالعکس آنا كان زماني 
مشیت معا کي الطریق خطوه خطوة بس مش بالشکل ده.. 
انتي بتظلمي قلبك قبل ما تظلمي أي حد. انتي في كل 
اللي فات ده ما کنتیش ظلمتي آمیر بالعکس هو اللي كان 
ظالمك وظالم نفسه.. بس انتي باللي بتعملیه دلوقتي 
بتظلمیه وبتظلمي نفسك وبتظلمي الطرف التالت اللي 
دخلتيه يسد خانه في اتقو ۱ 
نغم: آنا تعبانة آوي. 

کارما: وآنا والله حاسة بیکی.. عشان کده بحاول أكون 
صوت العقل اللی انتی مش سمعاه.. المهم انه اللی حصل 
بعد كده؟ ااا ۱ 

نخم: لا مش هاينفع هنا.. ما تيجي تقعدي معايا كام يوم.. 
أنا محتجالك جمبي أوي. 

کارما: کده کده كنت هاجیلكت» آسر راجع بکره من السفر 
وهاقابله قبل ما یطلع على إسكندرية وده مش ها یکون 
قبل ۱۱ بلیل ودیدا على آخرها منه ومني فمش ناقصة.. 

نغم: خلاص قومي غيري هدومك وتعالي.. انتي لسه في 
حاجه عایزه تعملیها؟ 

کارما: لا خالص كله تمام. 

نغم: طب مش محتاجة مني حاجة آعملها. 

کارما: محتجاكي تبقي کویسه . 

نغم: إن شاء الله هابقي كويسة.. هاستناكي» خلصي اللي 
وراكي وتعالي. 

كارما: ماشي يا حبيبتي.. مع السلامة. 


ماتفجأتش لما قالتلي على خبر انفصالها عن شادي يمكن عشان 
ما كنتش شايفة إنه الشخص المناسب ليهاء وان آجلا أم عاجلا ده كان 
هاییان.. 

لکن اللي فاجئني فعلا مقابلتها هي وآمیر وان أمير یوافق على 
حاجة زي دي خصوصًا بعد ما عرف بارتباطها.. 

البني آدم ده غريب آوي طول ما الحاجة في إيده ممکن ما 
یبصلهاش ولا یفرق معاه وجودها وأول ما تبقی في إيد غیره تحلی 

وعدی الیوم زي ما غیره بيعدي وجه الیوم اللي بستناه بقالی كام 
الأخيرة. 

انا بطبعي ما بحبش أبتكر في الهدايا بالذات. دايمًا بشوف کل 
واحد ممكن يكون محتاج لإيه أو بيحب إيه وبجيبهوله.. 

لکن معاه کالعادة الوضع مختلف لو ماكنتش أتعب في الهدية 
واعصر دماغى بدل المرة ألف عشان أوصل لحاجة ممكن تفرحه 
أحس إني ما عملتش حاجة وبما إن أهم حاجة في حياته هي شغله.. 

فجمعتله صوره في جميع مراحل حياته بالتواريخ في ألبوم بداية 
من ميلاده وتكريمه فى مراحل حياته المختلفة لحد أول عملية تجميل 

وألبوم تاني فيه كل مانشتات الجرايد والمجلات اللي اتكتب فيها 

توبا ديمًا تقولي دماغك ما بتشتغلش غير معاه, أو جايز إنتي اللي 

من آول اليوم وعقلي وقلبي وکل ذرة إحساس فيا بتششتم نفسها 
إنها خلاص أخيرًا ها تشوفه وتشبع منه.. 

قعدت آرسم سیناریوهات كتير لمقابلتي معاه بعد لخبطة الفترة 
دي كلها ومشاعري اللي سیطرت علیّا وابتدت تغلبني وما قدرتش.. 
دايمًا الوضع معاه بیکون غير مهما حولت استنتجه . 

يوم غريب ومشحون بحاجات كتير ومقابلات أكتر وكأن فجأة 
كل اللي في حياتي افتکروا إنهم عايزين يشوفوني.. بس آنا ما كنتش 
سا او گ حد شر 

فضلت آشد فی ساعات النهار لحد ما خلصت وابتدیت آتوتر زي 
کل مرة بیقرب معاد لقا عنيا بعینه.. 

طیارته كان مفروض توصل الساعة ۱۰ تقریبًا.. 

۰ وشوية کان بيكلمني يأكد علیّا انه وصل وها یطلع على البیت 
يجيب اللی محتاجه ویعدی عليًا قبل ما یسافر على أد ماکان صعبان 
عليا المرمطة اللي ها یطمرمطها بسبب زني.. 

علی آد ما کنت مبسوطة إنى عرفت آلاقیلی وقت فى زحمة یومه.. 

الیوم ده کل تفصیله فيه هاتفضل مميزة بالنسبة لي.. 

من أول لون الروج اللي اخترته لحد لون آخر ضوء لمحته وأنا 
بتحرك لل المکان اللی ها نتقابل فیه.. تفاصیل كتير اتحفرت فى 
قلبي قبل عقلي. 

المهم وفي عز ما آنا ملبوخة وبجهز كان بیتصل يبلغني انه تقريبًا 
على وصول.. اتکرکبت واتوترت وتوصلنا لحل إن نغم ها تنزل توصلني 
لا محالة.. 
وقد کان.. وبعد نص ساعة تأخیر وصلت انا کان المکان كان 
آروع کے باللیل مع الاضاءة الخفيفة ولسعة ليل نوفمبر, ما کش 
في المکان غير 5 آشخاص مُسنین بس کانوا بیتفرجوا على التلیفزیون 
وملبوخي: في منافشانهم. 
لمحتهم بعدين عشان أول ما دخلت ما لمحتش غيره.. 
كان بيتكلم في الموبايل فحاولت أخطف كام نظره لملامحه مش 
هاقدر أخطفهم في قربه.. بخاف. 
وبعد ما خلص ابتدا الكلام بضحكته المعروفة.. 
٠‏ آسر: انتي فين كل دہ يا هانم؟ 
٠‏ كارما: أنا برده اللى فين؟ 
فيه مش ها نقولي كده. 
ماکنتش عایزه آتکلم كنت عایزه اسمع له وبس» واحشني صوته 

فضلت اسمع له شویه لحد ما الساعة دقت ۱۲ وقتها أَغنية العید 
میللاد اشتغلت والویتر نزل التورته.. 
فى البداية كان متاخد شویه لحد ما لمحت لمعة عينه وهو بیقولی: 
انتي ازاي جمیلة کدہ! ۱ 
اللمعة اللی فی عنیه كانت موترانی.. فضلت عينى فى عينه تقريبًا 
نص دقيقة لحد ما حسيت إني على وشك إني أعيط أو أقوله بحبك! 
فهربت بعنيا عنه للهدية واديتهاله وقولتله "کل سنه وانت 
٠‏ آسر: ودي إيه دي كمان قنبلة؟ 
ه كارما: بالظبط افتحها. 
۰ بضحكته قال: لما نشوف. 
او لیا فهحها لمعت غينه زادت | کر وضاحيها اس امه کت اول 
مرة أشوفها على وشه» ورجع بصلي في عنيا تاني فاتكركبت أكتر 
0-0 
٭ آسر: عمرك ما ها تبطلي جنان. 
۰ كارما: عجبتك؟ 
"فضل يقلب في الألبوم وابتسامته عماله تزيد ودقات قلبي کمان 

بتزید" . 
۰ آسر: عملتي کل ده امتی؟ 
٭ کارما: من زمان.. کل سنة وانت طیب. 
آه لو كنت سافرت من غير ما أشوفك قابلنی لو كنت 
أخدتهم. ۱ 
٠‏ آسر: آنا مش بتكلم دلوقتي لا على التورتة ولا على الهدية.. 
أنا بتكلم على انك هنا وعملتي كل ده. 
إنتى عارفة أنا احتفلوا بعيد ميلادي كام مرة وآخرهم كان 
لسه في الطيارة وأنا راجع.. بس والله ما حسيت بيه غير 
دلوقتي. 
”بعد ما قال الجملة دي وفضلت عنيا في عينيه لثواني كنت فعلا 
على وشك آعیط.. لولا انه استأذن بقوم یخسل إيعه قبل ما یقطم 
التورته.. 
عادات الدکاترة اللي تجيب الضغط.. حرمني من اللحظة 
الرومانسية اللي بستناها عشان یغسل إيده» ما علينا.. 
آول ما بعد. دموعي زي ما تکون ما صدقت لقیتلها طریق نزلت 
وأنا على وشي نفس الابتسامة.. 


75 


بالمناسبة في الوقت ده ما کنش فاضل في المکان غير آنا وهو 
والویترز اللي للأسف ما بقاش وراهم أي حاجة غير إنهم یرکزوا معانا.. 

بعد ما خرج وقطعنا التورته, فضلنا نرغي في حاجات كتير وأنا 
مستمتعة بلمعة عینه اللي ما بتروحش.. 

فرحت آوي لما لقيته فاکر تفاصیل كتير حصلت ما بینا رغم إني 
كنت فاكرة انه ولا هو هنا.. 

بس ده طلع فا کر آیام عدت علینا بالیوم والتاریخ.. 

عمري ما كنت مبسوطة زي الیوم ده ورغم إننا ما قعدناش مع 
بعض كتير بسبب زن أستاذ مجدي اللي کان کل شویه یتصل بس الیوم 
ده ها يفضل محفور جوایا للابد.. 

ها یفضل الیوم الوحيد اللي حسیت إن آسر معایا بکل حاجة فيه 
بقلبه وبعقله ویمشاعره.. 

اللیل والجو الرومانسی. تفاصیل المکان واننا کمان کنا لوحدنا 
وفي وفت زي ده وفرحته زودوا کمان الاحساس ده جوایا.. 

واتأكدت إن وجع الفترة اللي فاتت دي كلها ما یساویش ثانية من 
اللى قضيتها معاه.. 

ورجعت البیت ونغم طبعًا كانت مستنياني ومجهزة ودانها عشان 
تسمعني بس آنا ما کنتش عایزه أي حاجة غير إني أحضن مخدتي 
وآنام ورثة لك سد وداتي.. ۱ ۱ 

وقتها افتکرت دعوة كانت ست طيبة دعتهالی لما شافتنی مهمومة 
قالتلي ”ربنا يقربهولك لو رايداه .. ۱ ۱ 

٠‏ آنا بحبك.. 


. وأنا بحبه‎ ٠ 


تلانه.. 

أصل اللي بیعدوا الأيام دول بیکونوا ضامنین اللقا. بس أنا لا 

بالعکس, آنا کل مرة بشوفه فیها بحسها ها تکون آخر مرة» یمکن 
للسبب ده دايمًا بحاول آشبع منه على أد ما آقدر لو كان بایدیا كنت 
اوقف الزمن عند کل لحظة بلمح فیها ضحکته واخدله صورة تصبرني 
على بعده, آو کنت قفلت ودانی على صوته وهو بینادینی باسمی اللى 

أوكنت عبّیت ريحته في أزايز أحضنها كل ما اشتاق له.. 

بیقولوا البعید عن العين بعيد عن القلب لکن غيابه عني دیما 
بيكدّب اللي بيقولوه.. لاني کل يوم كنت بحتاجله أكتر من اليوم اللي 
قبله, وكل يوم كنت بتأ كد إن مفيش حاجة ها تغني عن وجوده غير 
وجوده.. 

وحشني» ووحشتني کل تفصیله فیه. ضحکته لما آفجاه برد فعل 
مش متوفعه نظرته لما يحب يهرب من الکلام. حرکات ایده لما 
بیتحمس لحاجة بیحکیها نبرة صوته لما بتتغیر حسب الموضوع 
وانفعاله به, رفعة حاجبه لما يحب يقولى "آنا فاهمك على فكرة“ 
تهتهة شفايفة لما يحس انه عك فی جملة قالهالی.. 

وضحكة عیونه اللي تحسس أي حد إن لسه في حب وخیر وسلام.. 

عشان کده باعترف إنى عمري ما کنت آنانية غير فى قربه وعمري 
با اقضنثّے کون مکان أي حد غير مکان اللي المسافات آتاحتلهم 
فرصة وجودهم جنبه بشکل مستمر.. 

على رأي فريدة آنا فاضلي تكة وأغير من علبة سجایره اللي ما 
بتفارفوش.. 

بالمناسبة آنا شخصية غيورة جدّا؛ غيورة لدرجة المرض لو بس 
شمیت ريحة أي تاء تأنيث بتحاول تقرب منه.. 

وعمري ما شوفت غيرتي عليه آوفر یمکن عشان عمري ما عرفت 
انا موجودة في حياته في مکان يضمن استمرار وجودي أو لا.. 

ويمكن عشان طول الوقت عندي إحساس إن ها يجي اللي ياخد 
مكاني وتصبح كارما في ماضي كان بالنسبة له.. 

مش هانکر انه کل ما كان بیوصله إحساسى ده كان ما بیحاول 
يطمني إن مكاني عمره ما ها یکون لحد غيري واني مش زي أي حد 
تاني في حياته.. 

دايما فريدة تستغرب إني بغير من أي حد يقرب منه في الوقت 
اللى هو عنده فيه زوجة بتشاركه کل حاجة فی حياته.. 

ما تعرفش إني كل يوم بتدبح ألف مرة وأنا حاسة إن حضنها هو 
اللي ها يساع تعبه في آخر اليوم.. 

ولا بفترك آد إيه في سريري عشان أقدر آنام وأنا عارفة إنها متدفيه 

ولا بهرب بعقلي لمليون حاجة في أي مناسبة عشان بتخيل الحضن 
اللي بیحضنهولها وهو بيقولها ”کل سنة وانتي معایا". 

ولا إن أي حاجة بیلبسها وتعجبني بفكر ألف مرة في إن هي اللي 
اختارتها.. 

ولا إني عارفة إني ببداً يومي وانا بتأمل ضحكته في صورة وهي 
بتبدأه ببوسة منها على راسه كأنها بتقوله صباح الخير وانت ملکی.. 

ولا إني بعد ما بفکر نفسي بکل ده کل یوم بقول لنفسي برده 
*حقها؟ .. إنتي اللي مالکیش حتی الحق في انك تفكري في ده کله.. 
عمری حتی اتمنیت ما تکنش موحودة:, ده آنا أحيانا كنت اضایی 
وادعي ربنا انها تسامحني على مشاعري دي اللي مالیش أي يد فیها.. 
حبيتها آد ما حبیت "عمرو ليلي“ ولاده اللي بالرغم إني عمري 
ما شوفتهم بس كان دیما لهم جزء کبیر جوایا.. یمکن عشان هما حتة 
منه وهو حتة مني فبقوا جزء مني من غير ما احس.. 
ماعرفش.. بس اللي أعرفه إني حبيته للدرجة اللي تخليني لو كنت 
أعرفها كنت ساعدتها في اللي ممكن تضيفه ليومهم عشان تسعده 
وساعدته هو فى اللى ممكن يعمله عشان يفضل سعيد معاها.. 
فوقت من دوامة الأسئلة العجيبة اللي حاوطتني في أول اليوم على 
مكالمة منة.. 
۰ منة: و حشتینی يا ندلة. 
٠‏ کارما: انتی أكتر والله.. آخبار الدنیا معاکی ایه؟ 
٠‏ منة: عایزه آشوفك؟ 
۰ کارما: استر یا رب. 


٠‏ منة: ما تخافیش..زي ما آنا استرونج اندبندت ومن. 

۰ کارما: إذا کان كده ماشي.. تحبي نتقابل امتی وفین؟ 
» منة: ریتسو؟ 
٭ کارما: فل. 
٭ منة: الساعة " کویس؟ 
٠‏ كارما: كويس. 
٠‏ منة: حلو.. ما تتأخريش علیّا بقى والنبي. 
٭ كارما: حاضر والله.. سلام. 
الاهتمام اللطيف والمكالمات الطويلة. النظرات الحنينه» والكلام 
المعسولء التنهيدة في وسط الکلام. واللعب بالمشاعر وملیون تصرف 
غير كده.. 
کس ہے ےج رہ نے یت ركني تون 
وحشتيني» عایز اشوفك! 
ده اللی کنت بسمعه من ما على لسانه لمدة سكة آو یمکن أکتر 
شون شاعية على كل حتاجةعاشعيا نام عبقت اعا انحدرت ا 
بلحظة. شوفت أد إيه كانت بتيجي على نفسها في مليون موقف عشان 
یفضل. شوفت وقفتها جمبه في كل مواقفه الصعبة كنت باجي عليها 
كتير وكنت بسمع لها أكتر من غير ما أعلق.. عشان ما کنش بيبقى في 
إيدي اي حاجة غير إني اسمعها وبس.. 

کت عارفة وکلنا عارفین انه ما بستهلش ومش آد موقف واحد 
من اللي طول الوقت عمال یعشمها بيه بس كان نفسنا يخذل رأینا فیه. 

وبصراحة.. 

هو طلع جدع وما خذلناش الحقیقة بس خذلها هي» خذل صبرها 
عليه وانتظارها له وكل إحساس اتولد جواها بسبب تصرفاته وجاي 
وبكل بجاحة أول ما صرحتله بمشاعرها يقولها ”احنا أصحاب“ وان 
فى ف حياته واحدة تانية. 
انا ما بقتش عايزاك حتى في حياتي کصدیق*. 

ومشيت.. صحيح ما قدرتش تحب بعده ولسه بتمشي تتلفت عليه 
وبتتمني تقابله ولو صدفة بس قدرت تعيش وتنجح والاهم من ده كله 
قدرت تصون قلبها وكرامتها للى يستاهل حبها.. 

منة من العلاقات الخفيفة اللى فى حیاتی. الحد اللى تغيبوا تغيبوا 
عن بعض ويوم ما ترجعوا ما تلفیش جملة عتاب واحدة.. 

بتقدر الظروف والضغوط والمشاعر.. من الشخصيات اللى تتحب 

يمكن مشكلتي الوحيدة اللي بقت معاها مؤخرًا إنها أخت آدم . 

فص ريستو قبل ميعادي معاها بنص ساعة.. وده کان سبب کافی 
إنه یزود حنینی لآسر وأنا شامة ريحتة فى كل حتة 2 المکان ده. . 
وعمالة أستعيد تفاصيله اللى اختلطت بتفاصيل المكان لحد ما 
عيني اتصدمت بادم بيقرب من الترابيزة. 
٠‏ آدم: طبعًا إنتى جيتى عشان مش آنا اللى طالب أشوفك. 
خدت نفسی وقولتله وأنا بتلفت على منة: 

٠‏ کارما: ليه بتقول کده بالعکس آنا مبسوطة انی شوفتك.. 
اقعد اقعد. 

٠‏ آدم: ما بتعرفیش تكدبي يا کارما.. عموما ما تبصیش 
حوالیکی أكتر من کده. منه مش ها تیجی آنا اللی طلبت 
منها تکلمك عشان آقدر آشوفك. 

۰ کارما: وليه اللفة دي کلها. 

۰ آدم: عشان انتی حتی ما بتدلیش فرصه واحده تسمعینی 
فیهاء آنا عارف إن وصلك کل اللی جوایا بس یفرق معایا 
اني آقوله وانتي تسمعیه.. عشان ماندمش إني في یوم من 
الأيام كتمته جوایا وما قولتش, ولا آحس بعدم تقدیر منك 
لکل اللی حسيته ولسه بحسه. 

کارما: آدم.. 

آدم: کارما آنا بحبك وعارف انك عارفة اني بحبك.. ولو 
في كلمة تانية آکبر من بحبك كان ممکن آقولها كنت 
قولتلهاء انا عارف إننا متربین سوا وانك عمرك ما شوفتيني 
غير آخ وصدیق. لکن آنا لآ. 

آنا عمري ما اتخيلت اني آشوفك مع بني آدم تاني غيري» من 
واحنا صغیرین وهدفي الوحید هو إنتي. ذا کرت ونجحت 
واتخرجت واشتغلت عشان أكون بس جدير بيکي.. 

ولسه بقاوح في مليون طريق عشان أفضل بردو جدير 
كارما: آ... 

آدم: أنا مش عايزك تقولی حاجة انا جاي النهارده عشان 
آنا اللی آتکلم.. آنا طول عمري باخبي اللى جوايا عشان 
بخاف مني عليکي: بخاف ما کنش الإنسان اللي انتي 
تستاهلیه.. ولما اتاکدت اي فعلا آستاهلك ما بقتش آخاف 
ولما بطلت آخاف انتي ابتديتي تبعدي. 

انتي مش فاهمة اني مش عايز أي حاجة من الدنيا دي كلها 
غير إني آشوفك مبسوطة وسعيدة.. 

وأنا عارف نفسي هاعمل المستحیل لو يرضيكي عشان بس 

آشوفك سعيدة ومبسوطة.. 
واحنا صغیرین كنت بفرح آوي لما حد یزعلك وتسيبي 
الكل وتيجي نتحامي فيا كنت بحس إني مسئول عنك واني 
ضهرك وآمانك في الوقت اللي ما کنتیش لسه تعرفي أو حتی 
آنا امرف پنتی ضهر وأمان بس كان احساس جلو أوف: 
حرمتيني منه لما ابتدینا نکبر وکل ما کنا نکب رکل ما كنتي 
تبعدي عني أكترء كلمة أخويا وانتي بتقولیها عشان تتباهي 
بيا وانتي بتعزفيني على صحباتك كانت بتقتلني وانتي ولا 
انتی هنا.. وكلمة آختی اللی كنت باضطر آقولها عشان ما 
تبعديش کمان كانت بتقتلني وانتي برده ولا انتي هنا.. 
بس كنت عارف ان ها يجي الیوم اللي هاقعد قدامك زي 
دلوقتي وأقولك كل ده وانا مش طالب منك غير انك ما 
تحرمنیش منك ولا من قربك.. 

٭ کارما: آدم.. آنا مقدرة کل اللی انت قولته ومقدرة مشاعرك 
ومقدرة العشرة والسنین اللي بينا.. وصدقني آنا لو کان 
قلبي ملكي ما کنتش استأمنت غيرك علیه.. 
بس مشاعرنا مش بإيدينا.. ولا بإيد أي حد. 


وده اللى أنا حاولت أقولهولك بدل المرة عشرة بس إنت 

اللي ما کنتش بتاخد بالك.. 

آدم: آفهم من کده إن في حد تانيی؟ 

کارما: أيوه . 

آدم: بتحبیه؟ 

کارما: انا ماعرفتش يعني ايه الحب غير بیه. 
آدم: وهو بيحبك؟ 

كارما: أنا بحبه.. 

آدم: هو بيحبك. 

كارما: مش عارفة.. 

آدم: ممكن أعرف يبقى مين.. 

كارما: هاتفرق معاك؟ 

آدم: يفرق معایا انك تضحي بكل اللي جوايا ده عشان واحد 
مش متاكدة من مشاعرہ تائحيتك:.: ۱ 
كارما: بس متأكدة من مشاعري أنا ناحيته . 
آدم: أنا قادر أنسيهولك . 

كارما: مش ده لو كنت عايزه أنساه. 

آدم: للدرجة دي! 

کارما: مش عایزه آوجعك أكتر من کدد.. 

آدم: ها توجعيني آکتر وأكتر لما ترفضي تديني فرصة عشان 
شخص مش موجود.. ولا حتی مقدر وجودك وساييك 
محتارة الحيرة اللي انا شایفها في عنيكي دي. 

آنا عمري ما شوفتك سعيدة السعادة اللي تحسسني ان 
في شخص في حياتك.. دایها شايفك حزينة ومکسوره 
ووحيدة» بالرغم من الزحمة اللي حواليكي. 

کارما: سعادتی لو مش معاه فا مش ها تكون مع غیرہ 
عشان آنا هامشي أدور في أي حد عليه هو.. 

تعرف وانت قدامي وبتقول كل ده آنا بفکر في ایه؟ 

بفکر في هل يا تری لما آمشي من هنا هاحکیله اللي حصل 
ده ولا ها كتفي إني أكلمه عشان اطمن بوجوده. 

آدم: کارما ! 

کارما: إنت اللي بدأت بالکلام وحاولت تجرحني بيه 
فاتجرحت انت تا آنا آسفة آوي. ۱ 
آدم: مش هاعتبر ده قرارك. 

كارما: هو فعلا مش قرار.. ده خکم والقلب له أحكام.. 
سلملي على منة وقولها اني كان نفسي فعلا آشوفها.. مع 

السلامة . 
على آد ما حاولت آبان قوية بخبي لاسر قدام آدم.. على آد ما 
حسیت آنا آد إيه ضعيفة قصاد نفسی.. 
وأول علامات د ضعفی ظهرت لما بعت لاسر قولتله "و حشتنی ". 
زي کل مرة حاولت أحس فيها إنه بالرغم من الغياب موجود.. 
الدنيا دی غريبة آوی, ما حدش لاقى راحته فيها.. 
کل واحد له حبیب بیکمل غیره.. ما حدش فی المکان اللی 
ستمناه انا ڪپ اسر ولا آدم جنبي ولا غبرنا كتير جتتب ای 
بيحبوهم.. كلنا بنستني اللي مش جاي ومتشعبطين في شعرة أمل من 
خصلة دايبة.. 
وماردش.. يعني حتى شعرة الامل دي مالهاش مبرر. 
”أول ما فتحت باب الشقة لقيت نغم في وشي وأول ما شافتني 
اترمت فى حضنی وود فضلت تعيط“. 
٠‏ كارما: فى إيه!! 
٠‏ نغم: أمير ها يتجوز. 
٠‏ كارما: نعم ! 

۰ ۰ 


نخم: زي ما سمعتي. 

کارما: طيب ممكن تهدي عشان أفهم.. اقعدي» في ايه 
بقى؟؟ 

نغم: مفيش.. كنت قاعدة بدردش أنا ومحمود فوقع 
بالكلام وقالي إن في واحدة سوريه كانت عاجباه من فترة 
طويلة وكان بيحاول يقرب منهاء في البداية ما كنتش 
بتديله فرصة.. لكن دلوقتي ابتدا يكون في بينهم شد 
وجذب واستلطاف وبنسبة كبيرة جدًا ها يرتبطوا. 
کارما: إيه اللی جاب سيرة الجواز بقی.. ما ده العادي بتاع 
ا 

نغم: هو.. هو اللي قال لمحمود انه لو حس إن علاقتهم 
ببعض ها تكون مريحة ها يتجوزها.. 

كارما: يعني إيه تکون مريحة. 

نغم: يعني عكس علاقتي أنا وهو ببعض مثلا. 

كارما: وبعدين! 

نغم: ها يتجوزها.. بس آنا اتوجعت أوي لما عرفت يا 
كارماء أنا شكلي لسه بحبه. 

كارما: عارفة.. وعارفة إن شادي ما كنش بالنسبة لك غير 
كوبري فكرتي إنك ها تعدي بيه أزمتك مع أمير. 

بس أمير کمان ما بقاش ينفعك.. 


۰ ۰ 


۰ نخم: آمیر ماینفعش أي حد. أمير ما بیعرفش یحب آمیر ما 
حبش ولا ها يحب حد في حیاته غير آمیر. 
أنا صعبان عليا كل لحظة سلمت فيها لذكرى ما بيننا 
وفكرت إن يمكن يكون حصل اللي حصل ده مع شادي 
عشان أنا وهو نرجع لبعض تاني.. 
فكرت أروحله و أقوله أنا لسه بحبك ومحتاجالك بس 
الحمد لله إني ما روحتش كفاية عليا أوي لحد كده أنا 
استكفيت. 


أنا حاولت أعيش ليه هو وفشلت وحاولت أعيش لنفسي 
وبرده فشلت.. 
مش عارفة إيه اللي مفروض أعمله. 
أنا كنت خايفة أكرهه.. بس هو مُصر يخليني أكرهه. 
كنت عارفة إن محمود كان قاصد كل كلمة قالها وانه ما وقعش 
بلسانه ولاحاجة؛ ونغم فعلا كانت محتاجة لده.. 
كانت محتاجة نقطة تقفل آخر صفحة في كشكول أمير اللي ما 
ببح سخلصش 8 
فضلت جنبها وحاولت أهديها على آد ما آقدر لحد ما نامت» 

قولتلها کلام كتير یطمنها رغم إني عارفة إن أي كلمة هاقولها مش ها 
تفیدها بأى حاجة.. 

فی الوقت ده هى مش محتاجة لأي حد غيره محتاجله بجی 
یکدبلها كل ده.. ويأكدلها انه لا كان ولا ها یکون غير لیها.. 

مش عارفة ليه الیوم ده مش عایز یخلص ما کنتش عارفة آنام 
من کتر التفکیر ومن !حساسي بالذنب بسبب اللي قولته لادم. آنا إزاي 
"كفك قانيية أوى کده! 

فجأة حسيت إنى واحدة مجردة من كل المشاعر عدا مشاعري 
تجاه آسر.. 

لما فقدت الأمل في النوم قولت أقلب شوية على الفيسبوك وانا 
عارفة انه مش ها یزود اكتآبي غير اكتآب وأول ما فتحت لقیت 

آول رسالة من محمود بيقولي فیها إنه خلاص راجع مصر کمان 
كام يوم وعنده ليا خبر حلو.. فقولتله يا ريت وأنا نعلا حسّاها من 
قلبي عشان خلاص زهقت من المشاکل والکوارث.. 

تانی رسالة كانت من لتا ودي الى فعلا صدمتنی و کملت آحداث 
اليوم ”انا باحاول أوصلك من الصبح ومش عارفة.. ومحتاجالك 
جدا.. آنا هاوافق على العریس یا كارماء یمکن یکون ده السبیل 
الوحيد اللي ها يخليني أكمل اللي بدأته“. 

لينا تفوقت في الکورس للدرجة اللي خلتها تلفت انتباه فواد أكتر 
من مرة وشاف فيها موهبة حقيقية قرر یتبناها.. 

حاول یساعدها على آد ما يقدر واهتم بیها اهتمام حقيقي فيه ثقة 

بس اللي ما کنّاش مستنینه إنه یعرض عليها إنه يقدمها في حفلة 
معاه آخر الشهر ده.. وطبعًا لان الكورس دہ كان في السر کان في 
استحالة إنهم يوافقوا عندها في البيت لإنهم ما يعرفوش مدى جدية 

حاولنا مع طنط وأنكل بدل المرة مليون وهما مصرين على الرفض 
التام وشايفين موهبتها دي حاجة کده زي حصة الألعاب في ابتدائي 
مالهاش لازمة.. غير يعنى لو ها تفيدها بدرجتين فى أعمال السنة. 

كل يوم إحباط لينا کان بیزید بطلت تروح الکورس, بطلت 
تدرب أو حتى تذاكر عشان بس ترضيهم.. 

فقرروا بقى يفاجئوها بعريس من وجهة نظرهم إنسان كامل 
متكامل وابتدوا يُدخلولها بدخلة إنه إنسان مُتفتح ومقدر موهبتك 
وأكيد ها يساعدك تشبتیها.. 


طب وانتوا فين؟! 

أهل لينا هما اللي أكدولي فعلا إن زي ما في آهل بیبنوا شخصيتك 
ويكونوا سندك ويدعموك في أهل بردو قادرين يهدموا حلمك 
ويكسروك.. 
کان نفسی جدا اكلمها بس كنت عارفة إنى لو كلمتها راتا فى 
الحالة دي ها زودها إحباط على إحباطها فقولت استنی للصبح.. . 
وبما إن النوم کده کده طار فقولت أجري على المجري أصب فيه 
شحنة اليوم يمكن أقدر أنام.. 
۰ فریده: تعالي.. شايفاكي بتحومي من بدري عشان تيجي 
تترمي في حضني وبتقاوحي . قلبك آسود آوي. 
"اترمیت في حضنها وفضلت أعيط رغم إن ما کنش عندي أي 
رغبة في العیاط قبل ما تفتحلي دراعتها“. 
٠‏ فریدة: حقك علیا.. بس آنا نفسي قلبي يطمن عليکي. 
الدموع المتحوشة فیها. 
٠‏ کارما: آنا تعبانة آوي يا دیدا.. تعبانة وبقیت آتعب أكتركل 
ما بقول اني تعبانة. 
۰ فریده: في حاجة حصلت؟ 


”حكيتلها کل اللي حصل النهاردة بدایةً من موضوع آدم لنغم للينا 

لآسر إلى ما بقتش عارفة أوصل معاه لأي حاجة“. 


فريدة: بس إنتي غلطانة في اللي عملتيه مع آدم.. جبتي 
القسوه دق گلھابتین! .- ۱ 
كارما: جرحني.. جرحني أوي يا فريدة للدرجة اللي خلتني 
ما حستش بنفسي في كل اللي قولته. 

فريدة: بس هو ما غلطش.. هو بس حطك قدام نفسك وده 
اللي وجعك. 

كارما: والله ما انا عارفه إيه اللى وجعنی بالظبط وجعنى 
اني بسمع مته الکلام اللي اتيت آسمعه من آسر؟ ۱ 
ولا الصدق اللي حسیته في كل كلمة قالها. 

ولا أسألته اللي حسستني إني ولا حاجة في حياة آسر. 

ولا إني حسیت إن في بنی آدم نفسه يعمل عشاني کل حاجة 
وآنا أصلا مش شيفاه. 

ولا !ني في ريستو وريحة آسر حوالیا في كل مکان وبتحسسني 
إني برتكب ذنب في حقه وأنا بسمع اللي بسمعه. 

والله ما انا عارفة إيه اللي وجعني.. 

فريدة: إنتي كل حاجة بقت توجعك یا کارماء شكة الدبوس 
في طرف علاقتك باسر لازم ها توجعك.. 

بس انتي لازم تكلمي آدم وتعتذریله ومن غير برده ما 
تحسسيه إن في آمل تغيري رأيك.. المهم بس ما تشلیش 
ذنب إنك جرحاه. 
۰ كارما: حاضر. 
٠‏ فریدة: انتی اتاکدتی ان نخم نامت. 
٠‏ کارما: لولا إنھا اتهدت من کنر العیاط ما کانتش عرفت 
تنام. 
النهارده كان يوم غريب لدرجة إني لو شوفته فيلم هاحس انه 
أوفر.. كل واحد ظهر له فجأة طرف تالت فى حياته بقى مجبر يتعامل 
معاه أو يتاجهله.. 
آدم بعد ما حاولت أتجاهله الفترة اللي فاتت يختار النهارده 
تحديدًا عشان يقولى إنه بيحبنى فى الوقت اللى أنا ما بعملش حاجة 
في حياتي غير إني أحب آسر واكل واشرب وأنام.. 
ونغم يوصلها خبر جواز أمير في الوقت اللي علاقتها بشادي انتهت 
فيه و بشکل نهائي فتصبح هي الطرف التالت في حياة أمير والسورية.. 
ولينا تقرر تهرب من وجع الدماغ وزن أهلها لزوج ها يكون طرف 
تالت في علاقتها بالموسيقي.. 
وكل اللي أقدر أقوله بعد اليوم ده.. ما حدش مرتاح . 

آعدك آننی فی القریب العاجل سأتعلم أن أؤجل مشاعری نحوك 
كما آخلتنی آنت من قبل.. 


سأتقن فن التجاهل و تشویه المواضیع المهمةء ستجدنی آعرف 
كيف أفوّت فرصة التحدث عن مشكلة ما و حلهاء و لتحيا الترا کمات.. 

أعذدك أننى سأتخلی عن شعوری تجاهك بالوحشة. تمامًا كما 

سأتحدث عنك بالصدفة. و ریما لن آتی على ذكرك على الاطلاق 
و لفتره طويلة ما استطعت.. 

سآغادر ذکراك الیوم و لن آهتم بتواریخ اجتمعنا فیهاء كما 
تتجاهل أنت کل ما جمعنی بك ذات یوم.. 

آعدك أن أتحوّل عن مسارك و آنتقی مسارًا یلیق بی.. 


اعدك. 


مروة جمال الديزن . 

كنت بستغرب آمالینا زمان لما یختموا الضحك الکتیر بجملة ”خير 
اللهم اجعله خير ربنا يستر“ . أو "ربنا یعدیها على خير“ اللي دایم 
بتسبق أي مناسبة حلوة ‏ وکأنها ظرف صعب بیتمنوا یعدوا منه. 

كنت بستغرب النظرة التشاژمية اللی ممکن تخلی الواحد ما 
يحسش باللحظة اللي بيعيشهاء ولا یستمتع بالسعادة اللي ربنا منحهاله 

بس من الواضح إني بقیت کل اللي كنت کارهاه.. 

آنا کمان قلبی ما بقاش بیستوعب ان فی حاجة حلوة ممکن 
تحصل غير عشان تمهد للوحش اللي جاي وتغفلني.. 

الفترة اللي فاتت كانت إلى حد کبیر جميلة جدا في حياتي وفي 
حياة آغلب اللي حوالیا.. وکم الاحداث اللي حصلت فیها كانت 
ممکن تخلینی آسعد واحدة فی الدنیا لولا الوش والضغط اللی جوایا.. 

آولهم وأهمهم طبعًا... إن سر رجع مصر وبشکل شبه نهائي» وابتدا 
في تجهیزات مركز طبي على آعلي مستوی هو ومجموعة من الدکاترة 

ورغم إني من ساعة ما رجع وانا مش عارفة آشوفه من کتر ما هو 
مشغول. الا إن فرحتي بيه وبنجاحه وباسمه اللي بیکبر یوم بعد يوم ما 

تانی خبر بقی وده كان الصدمة الحقيقية باللسبة لی هو إن محمود 
على وشك انه يتدبس ویخطب.. 

وده الخبر الحلو اللي كان مستني یرجع عشان يبلغني بیه.. 

کل اللي قدرت آفهمه منه إنها بنت اتعرف علیها عن طریق 
عا من الأمدقاء | کی قبل یا سان 

وساعد في قربه منها ظروف سفره والفراغ اللي كان مسیطر على 
حياته في الغربة ده غير موضوع آمنية اللي کان لسه خارج منه طازة.. 

هو نفسه اعترفلي إن مشاعره مش مشاعر حب آد ما هو ارتیاح 
ورغبة في الاستقرار وطالما الحب مش جایب همه یبقی نجرب جواز 
الصالونات بس بشکل 110016111 شوية... 

بس خلينا بردو نقول شابو للبنت اللي قدرت تخليه ياخد قرار زي 
ده ويتنازل شويه عن سلبيته.. شابو لهالة . 

نيجي بقى للركن الأنثوي المزعج.. 

بالنسبة للست نغم فما كنتش مريحاني وعلى وشك إنها تكرر 
نفس غلطتها مع شادي, في علاقة جديدة آنا لحد دلوقتي ماعرفش 
إيه تفاصيلها.. بس مش مرتاحالها من قبل ما تبتدي.. 

هي بتحاول تتوٌہ وانا بحاول أعمل عبيطة لحد ما تيجي بنفسها 
وتصارحني.. 

آما توبا فکانت معایا طول الوقت وحیاتها لسه مقفولة على الرسم 
والالوان ومن الوقت للتانی حسن بیظهر یشاور من بعيد عشان یقولها 
"خليکي فاکرة آنا ما بقتش موجود؟*.. 

آما لينا فرفضت العریس طبعًا بعد ما هدت وراجعت نفسها 
وقررت تشتغل على نفسها أكتر لکن برده في السر.. خصوصًا بعد ما 
الفجوة اتسعت بینها وبين آهلها بعد رفضهم للحفلة وضغطهم علیها 
في موضوع العریس.. 

اللي ما کنش مریح في الفترة دي أو في أي فترة عمومًا هو زن آدم 
اللي ما بينتهيش» خصوصًا بعد ما اعتذرتله عن طريقتي معاه ولقى في 
ده سبيل إنه يرجع يتكلم تاني.. 

بس آنا ما کنش ينفع أعمل أكتر من كده ما كنتش هاقدر 
أستحمل احساسي بإني جارحة بني آدم في الوقت اللي بدعي ربنا فيه 
يهون جرحي من آسر.. اللي كان إحساسي بالغربة وانا وهو في نفس 
البلد ومش عارفة آشوفه. أصعب بكتير من إحساسي وهو بعيد.. 

وكان مزود إحساسي بده أكتر إني ما بقتش أقدر أروح ريستو 
لان آدم بقی عارف قيمة المكان ده کویس بالنسبة لي فبقى شبه مقيم 
هنا ت 

التفکیر ما خدنیش كتير لان کان عندي میعاد کمان ساعتین في 
وسط البلد مع شلة الكلية.. أو آقدر آقول الشلة اللي کملت بعد الكلية. 

صحیح ناس كتير وقعت منها بعد التخرج بس فضل اللي یستاهلوا 
انهم یفضلوا.. 

آحمد وكنزي ودالیا ونورهان قبل ما تتخطب.. علاقتنا ببعض من 
العلاقات اللي آقدر آسمیها عشرة آکتر من کونها صداقة. 

حاجة کده زي علاقتك بأهلك یمکن یکونوا ما یعرفوش عنك كل 
حاجة لکن وجودهم دیمّا بیفرق في أي حاجة.. 

مش موجودین حواليك طول الوقت لکن یوم ما تحتاجهم ها 


وصلت قبل ميعادي بربع ساعة وبعدي بمفیش دقایق وصل 


آحمد كان الأول على الدفعة فاته هى دراسته ودراسته هی 
0-2 

لحد ما قابل نورهان وبقت هي کل حياته آما هي فمع أول فرصة 
خرجته بره حیانها.. 


٠‏ آحمد: إيه الاخبار؟ 

٭ کارما: الأخبار عندك انت.. في جدید؟ 
۰ ابتسم بکسره وقالي: تفتكري ممکن؟ 
"فتح موبایله وطلعلي صورة لنورهان وابتدا يتكلم كأنه ما صدق 
حد يحرك مشاعره بسیرتها". 

٠‏ أحمد: دي آخر صورة صورتهالها. جایز تکون مميزة جدًا 
بالنسبة لي لأن القهوة اللي في إيدها آنا اللي عاملها.. 
ونظرتها لحظة ما صورتها كانت لعيني.. 
متخيلة إني ضیّعت سنة ونص كاملين من ساعة ما حبيتها 
في إني مستني النظره دي بس.. 
مش متخيل إني عملت كل حاجه أي شخص طبيعي أو مش 
طبيعي كان ممكن يعملها عشانها وتبقى دي النهاية.. 
أنا اعتبرتها کل حاجة في حياتي وعملت منها حلمي الكبير 
اللي هاوصله أيّا كانت العقبات أو مهما طال الطريق. 
حاربت من كل اتجاه. أهلي شويه. والظروف شویه... و 
اكتثاب بسببها أحيانًا.. ٠‏ 
كانت بتبعد وترجع. وانا كنت يا دوب بلومها وبرجع 
عادي. كنت بدوس على أي حاجه واقفه بيني وبينها عشان 
تفضل.. أو يمكن عشان زي ما حصل تيجي في الآخر 

وتقولي مش ها بنفع والله.. أصل آهلي رافضین رغم إن 
آهلها رافضین من سنه. 
وفجأة آلاقیها ارتبطت بحتة واد دفعتنا وأصغر مني سنة 
کمان. ۱ 
شایفة الكوميديا السودا..! 
”كنت عارفة کل اللي بيحكيه» يمكن ماكنش واصلني بنفس 
الصورة لان هو ونورهان کانوا بيتحاشوا الكلام في الموضوع ده.. 
بس رضم إن دي ما كمض آول مرة آسمع فیها الحكاية الا إن 
التفاصيل اللي مزجها بكلامه أثرت فيّا لدرجة إني حسیت بدموعي ها 
تبتدي ل 1 1 

۰ كارما: اتكلمت معاها بعد ما ده حصل؟ 

٠‏ أحمد: لا..عملتلي بلوك من كل حاجة بس كان ممکن 
أوصلها لو عایز حتى لو من خلالکم. 

٠‏ كارما: أحمد.. إنت تفتكر إن نورهان فعلا حبيتك؟ 

٠‏ آحمد: بصي احنا ممكن نقول إنها حبت اللي كنت بعمله 
عشانهاء اهتمامي بيهاء إني كنت بقويها و بعلمها يكون لها 
شخصية. رايها بقى مهم ومؤثر على عكس اللي كان أهلها 
بيعملوه معاها.. لکن حبتني آنا؟ فحقيقي مش عارف. 

کارما: طیب اللي آعرفه إن آهلها کانوا رافضينك عشان لسه 
متخرج جدید ولسه بتبتدي حياتك على أي آساس وافقوا 
على رامي؟! 

آحمد: بصی خلینا نتفق اتفاق» هی قالت جمله بسیطه 
جدًا.. اللي عاوز حاجه بیاخدها.. بس ياريت حتی كان 
شخص تاني غير ده» كنت هاقول مضطرة.. 

كارما: مفيش حد مضطر لحاجة يا أحمد خصوصًا لو 
متعلقة بمشاعره وحياته.. 

هي نسيت زي ما قالتلك إن اللي عايز حاجة بياخدها 
تقولك وماحدش بياخد حاجة 07 عايزها.. 

أحمد: ده اللي أنا مقتنع بيه» بس اقتناعي في حد ذاته مش 
مستوعب إنها تعمل كده.. 

كارما: ولا أنا كمان مستوعبة إن في حد يقدر يتنازل عن 
حد بیحبه بالسهوله دي.. ياريتها کانت سهلة آوی کده. 
آحمد: آنا بفکر آبعتلها رآيك ایه؟ 

کارما: ده لو کان ممکن یحصل کان لازم یکون في وقتها 
مش دلوقتي.. دلوقتي زي ما بیقولوا الموضوع انردم عليه 
بالتراب على الأقل بالنسبة لها.. آنا مش عایزاك تکلمها 
فتسمع اللي يصدمك أكتر.. 

آحمد: عندك حق. 

کارما: اقلب الصفحة هو مش سهل ولا بسيط بس اللی 
باعك بیعه وما تشتريش غير نفسك.. على الأقل دلوقتی. 
أحمد: صح. عندك حق.. متشکر آوي يا كارما أنا بجد 
ارتحت لما اتكلمت معاكى. 

كارما: متشکر على إيه بس.. فترة وها تعد ي إن شاء الله 
وترجع تقرفنا بأبحاثك وندواتك تانى.. هما العيال اتأخروا 
كده ليه. 

آحمد: داليا قالتلی إنهم ها يشتروا حاجة وها یجُوا على 
هنا عالطول. 

كارما: یا مسهل يومهم بسنة. 


رغم إني كنت عارفة أد إيه سر مشغول بس كان عندي إحساس 
غير مبرر إني هاشوفه النهارده.. 

عشان کدہ أول ما خلصت قعدتي معاهم کلمته.. 


کارما: والنبی يا ابنی نادیلی د.آسر آصله مختفی کده بقاله 
فتره وقلبی ابتدا یا کلنی علیه. 


آسر: الله يحنن يا حاجة. 


كارما: إنت فين يا أرخم خلق الله. 

٠‏ آسر: موجود يا لمضة انتي اللي فین؟! 
۰ کارما: دلوقتي في الزمالك. 
٠‏ آسر: طب حلو جمبي يعني.. خلاص خليكي مکانك وانا 
مسافة السكة وأكون و ف اتا عشان 
٭ كارما: ماشي يا عم المهم.. ما تتأخرش انت بس. 
٠‏ بنفس الضحكة: حاضر.. مع السلامة خلي بالك من نفسكت. 
على رأي الست وأحب تاني لیه, وأعمل في حبك إيه.. 
ده أنا قلبي بيتحرك من مكانه أول بس ما بيسمع صوته.. 
المهم إني استنيته وعمري ما ندمت إني استنيته غير اليوم ده.. 
٠‏ آسر: اتاخرت عليكي؟! 
٠‏ كارما: توء.. أخبارك إيه. 
٠‏ آسر: لو قولتلك طالع روحي فده قليل على اللي أنا فيه.. 
٠‏ كارما: ربنا يعينك يا رب. 
٠‏ آسر: الهم إنتي عاملة إيه؟ 
٭ كارما: أنا بخيرالحمد لله... 

”فجأة خطر في بالي موضوع آدم الموضوع كان تاعبني نفسيًا 
توقعت ان الحد ده ممکن یکون آسر“. 
۰ آسر: انتی فى حاجة عایزه تقولیها؟ 
۰ کارما؛ بصراحة آ۵.. 
حسیت إن قلبی اتقبض یمکن عشان توقعت انه ها يرد رد یوجعنی. 
ویحسسنی للمرة ال مش عارف كام إني ولا حاجة في حیاته.. 
٭ آسر: ده اسمه عكت.. مفیش حد بیعتبر حد صدیق ها یقدر 
لکن الصداقة عمرها ما في يوم من الأيام ها تتغير و تبقی 
حب . 
حاجة جوايا قالت أفندم! هو مش العكس تقريبًا؟ 
مش بيقولوا ديمًا الحب استحالة يتقلب صداقة ! 
جبت القاعدة العاطفية الجديدة دی منين يا دکتور.. 
ولا إنت بتبرر وجودي في حياتك وانك مصدق إني قدرت فعلا 
اعتبرك اخ وصديق.. وانسي كل اللي جوايا. 

كان نفسي اقوله فهمني اللي انت قولته انا مش فاهمة ! 
بس یمکن خفت رده يوجعني. . 
او بررت انه قال کده عشان يخليني استنکر فکرة وجود آدم في 
حياتي.. مش فاهمة.. حقيقي ما کنتش عارفة. 
٠‏ کارما: ليه محسستي اني وافقت بالعکس آنا وضحتله کل 
٥ء‏ و ۱ ۱ 
٭ آسر: وايه؟ 
۰ كارما: وقولتله اني بحب حد تاني واني مش هاقدر أفكر 
في حد غیره. ۱ 0 
فسکت.. سكت السکوت اللي بيقتلني وبیزود لخبطتي ألف مرة. 
٠‏ کارما: سكت لیه؟! 
٭ آسر: بسمعكت.. 
٭ كارما: بس آنا خلصت كلامي.. 
٠‏ آسر: آنا حاسس بيكي وفاهمك كويس أويء بس يا تری آدم 
بيحبك وشاريكي زي ما حاول يوصلك؟ 


ويا ترى اللي إنتي بتحبيه بقى أصلا شاريكي ولا ظروفه 
وحياته منعاه. 

فاد جسیت بضرنات قلبى يتريد وكتفى الشمال ادا بخدل.. 
ومش قادرة أنطق بكلمة واحدة.. 

اسا قارا س انت بعد كل ده کمان می تار 

للدرجة دي أنا رخيصة أوي کده في عينيك! 

ماستاهلش حتى إنك تكون باقي عليا وعلى وجودي في حياتك. 

۰ كارما: صح.. لازم أسأل نفسي مين فعلا اللي شاريني.. 
أصل آنا ما بخدش منه غير كلام وبسء كلام ما یلزموش 
كلام بعده ممكن يجي يقولي اجري شوفي اللي شاريكي يا 
شاطرة.. 

وخدت شا شنطتى ومشیت. مشيت قبل ما انه نفجر فيه واطلع كل 
آنا إزاى استحملت كل اللى فات ده.. وازای استنیت لحد ما 
ازای آنا مش عارفة أكرهه بکل البرود والقسوة اللی فيه دی.. 


آنا عملتله إيه عشان یجرحنی أوى کده.. 

خوف علیا زي ما دیمّا یقولی! 
آومال لو ما بیخافش علیا كان عمل إيه ! 
كان آهون علیّا إنه يخرجني من حياته ولا انه يجرحني کل یوم 
ضا تی الارغیے وتكسر قلنی اللى سا شاش فاضا فيه جا 
ما ھ0 عارفة أعمل إيه ولا أروح فینءء روحت لتوبا. 
: كنت منهارة من العياط وهي فين وفين على ما فهمت اللي قولته 
منظري وانا عمالة آترعش واحضن في جسمي كان عامل زي اللي 
اتعرّت على شط اسکندرية فى عز طوبه.. 
قلبي ما كنش بيبطل دق وعيني دموعها ما بتقفش.. 
كنت حاسة إن ها يجرالى حاجة.. 
. توبا: إيه القرف دہ ! أصلا شاريكى ! 
٭ كارما: قلبي وجعني أوي.. 
٠‏ توبا: عشان ده بنی آدم ما بیقدرش» وعمره ما ها يقدرأي 
حاجة عملتيها عشانه لا قدر انك اختارتى تفضلی بالرغم 
من كل اللي حصل قبل کده. ولا قد ركل مرة جيتي فيها 

على نفسك عشان تلتمسیله عذر ومبرں ولا قدر کل مره 
حاولتي تعملي فیها أي حاجة عشان تفرحیه.. 
ده إنتي خليكي واحدة ما یعرفهاش وعملت کل ده على 
الأقل کان ها يراعي مشاعرها وما یجرحهاش . 

۰ كارما: كفاية يا توبا أنا فعلا مش مستحملة. 

٭ توبا: لا مش كفاية.. عشان هو كده فعلا أثبت انه ما 
یستاهلش. مایستاهلش المكانة اللي إنتي حطاه فيهادي.. 
کارما انتي عمرك ما غلطتیه في أي حاجة.. وحتی لو 
حصل مرة وغلطتیه كنتي بتبرريله أي حاجة مهما كانت 
وبتلصمي في روحك علشان تسامحيه وعارفة إني لو سبتك 
مع نفسك شويه برده ها تبرريله كل ذه عشان تسامحيه.. 
أصله خايف علبًا.. أصله عايزنى أعيش حياتى.. أصل 
شايف إن أعيش على أمل كداب ظلم ليا ٠‏ 
خدتي ايه من كل ده! 
كفاياكي يا بنتي قلبك اتهرا ! 

"أول سره توا كانت تفس علا کل وخقها. آنا فعا اسخاه ۴ 
۰ كارما: آنا عايزه أروح للدكتور اللي قولتيلي عليه. 
۰ توبا: بتتكلمي جد ولا بتهزري زي کل مرہ. 


02 


۰ کارما: شايفة إن ده وقت ینفع آهزر فیه.. أنا فعلا أعصابي 
بقت متدمره.. خديلي منه میعاد. 

٠‏ آنا محتاجة آبقی كويسة.. آنا بتهيألي اني أستاهل آبقی 
سے 0 

بیقولوا إن السکوت خوف و الخوف ضعف واني میصحش أكون 
ضعيفة حتی مع اللی بحبه. بس آنا دیا بشوف الضعف قرین الحب 
ويختفي قبل ما یسیطر.. عمر سكوتي معاه ما كان ضعف.. 

بالعکس.. آنا معاه دیما قوتی كانت فى سکونی.. آنا واحدة 
اتخلقت مابتخبیش. عیونها دیما فضحاهاء فلما تجاري عيونها في 
كدبها وتهرب من كل لحظه قلبها بیدق فیها معاه یبقی ده منتهی 
القوة.. على الأقل بالنسبالی. 

أول مرة النهارده كنت آحس اني ضعيفة. ضعيفة ومش آد ولا 
کلمة من کلام الانشا اللي اتعودت آصبر نفسي به. 

ون سباه وماشبة والدموع فی غا كان عندی طاقة رهيبة لحاجتین 
ما لهمش تالت يا !ما اترمي في حضنه وأعيط يا !ما آقوله مش عایزه 
آشوفك تا ین ہیں آنا شا وڈ ولا تصرف می الاين 

بعد ما قال اللي قاله حسیت إن عندي طاقة صراحة مش طبيعية أو 
یمکن اقتناع تام بان الخسارة ها تحصل ها تحصل فا ليه ما تحصلش 
وقلبي خفیف» مش کاتم مشاعره ولا مستني اللي مش جاي.. 

حسیت إني فجأة قررت إنه یکون آخر يوم هاستعبط فيه قلبي 
وآخر يوم هاسمح لاسر يعمل فيه عبیط. واني لازم أحط نقطة لسنین 
حياتي اللي بتضیع مني وانا بدي كل يوم لمشاعري مية قلم عشان 
تخرس جوایا .وما تفضحنیش..و إن المواجهة آقصر طریق ها يرفعني 
بمشاعري لسابع سما أو ها بخسف بیّا سابع آرض.. 

وبعد ما حسیت بکل ده سیبته ومشیت. ومن غير ما آقول أي 
حاجة . 

كل مرة كنت بقول فیها "آنا تعبت“ كنت ببقی عارفة إن لسه 
باقي جزء من طاقتي يخليني أكمل لکن المرة دي لأ المرة دي نا کل 
ذرة إحساس فيًا بتقولي كفاية على قلبك کده! 

عشان کده کررت إني فعلا لازم أروح للدکتور.. 

وروحت فعلا کنت متوترة جدًا بس توبا كانت معایا طول الوقت 
على التلیفون وبتحاول تطمني.. 

شوية والسکرتيرة ندهتلي عشان تاخد البیانات وشوية معلومات 
لحد ما جات عند السؤال المهم وقالتلي: ايه المشکلة؟ 

ما عرفتش آرد آقولها إيه.. آقولها آسر؟ 
سكت لحظات وبعدین قولتلها: مش عارفة. 
ابتسمت وقالتلی: خلینا نشخصها اضطرابات نفسية لحد ما الدکتور 


يشوف. 


هي قالت اضطربات نفسيه من هنا وانا قلبي فضل يدق من هنا.. 
المصطلح تقیل أوي مقارنة باللي كنت دس 

شوية ودخلت للدکتور رخب بيا وقعدت وتوتري عمال يزيد رغم 
إني حاولت على أد ما آقدر إني آبدو طبيعية.. 

لحد ما ابتدينا الجلسة.. 


خالد: اضطرابات نفسية مرة واحدة؟ 

كارما: أنا اتخضيت لما قالتلى كده بره.. قولت الموضوع 
شکله كبير. ۱ 

خالد: إنتي شايفة إيه؟ 

کارما: أنا شايفة إنه اكتئاب. 

خالد: اكتئاب كمان ! 

كارما: «ابتسمت». 


خالد: تحبی نبتدي منين؟ 

كارما: ممم مش عارفة. 

خالد: كلميني عن کارما. 

كارما: ممم كارماء ۲۵ سنة» خريجة اعلام القاهرة و.. 
خالد: عن كارما يا كارما.. 

كارما: أبويا وأمي اتوفوا وأنا في ثانوية عامة من وقتها وأنا 
عايشة مع خالتي ما ليش إخوات ولا قرايب ما ليش غيرها و 
هي ما لهاش غيري.. حياتي مقفولة عليها وعلي أصحابي 
وبس. 

بكتب في كام جريدة بس ممكن تعتبرني اع 21[عء1. 

ما بحبش القيود ولا الروتين عشان بيتعبني.. 

خالد: علاقتك بباكي ومامتك كانت عاملة إزاي؟ 

كارما: كانت عادية مش أصحاب ومش آغراب. علاقة 
طبيعية زي أي أب وأم وبنتهم عايشين حياة مستقرة. 
خالد: وعلاقتهم هما ببعض؟ 

كارما: ممم يعني كانت علاقة طبيعية» بس طبمًا لا تخلو 
من الشد والجذب الطبيعي بين أي زوجين. 

خالد: حاسة مين وحشك أكتر فيهم؟ 

کارما: هما الاتنین الحقيقة» بس يمكن واحشني حضن 
نی ار 

خالد: إيه الحاجة اللي کارما بتکرهها في نفسها؟ 

کارما: ممکن آکون بتمسك باللي يوجعني کنوع من 
الخوف اني آتوجع آکتر لو مشي. 

خالد: إيه الحاجة اللي کارما بتکرهها في نفسها. 

كارما: مش عارفة. 

خالد: اوصفيلي كارما في كلمة. 

كارما: ضعيفة. 

خالد: ما خدتيش وقت تفكري حتى. 

كارما: عشان دي بقت حقيقة. 

خالد: بقت؟ 

کارما: آه أنا ما كنتش كده.. 

خالد: وإيه اللي مخليكي ضعيفة؟ 

كارما: مش عارفة. 

خالد: اللي بتحبيه؟ 

كارما: ماله؟ 


119 


خالد: بيضعفك؟ 

کارما: وبيقويني. 

خالد: طيب ما تحكيلي حكايته كده. 

كارما: مفيش حكاية.. علاقة غريبة لا هاقدر أفسرها لنفسى 
ولا أفسرها لك.. بس الأكيد إني استحالة هاكون معاه في 
يوم من الأيام. 

خالد: طيب جربي تتكلمي. 

کارما:.... متجوز»» وعنده بنت وولد. 

خالد: ویعدین؟ 

کارما: مش سیب کافی! «وابتدیت آفرك فی ايدي وبان 
علياالتوتر». ٠‏ ۱ 

خالد: مش ها تبطلي فرك في إيدك؟ متوترة ليه؟! 

كارما: مش عارفة. 

خالد: اهدي واحكيلي كل حاجة. ما تخافیش بیقولوا عليا 
دكتور شاطر. 


”وحكيتله كل حاجة: في البداية كنت متاخدة ومش عارفة أجمع.. 
بس مجرد ما بقى آسر محور الكلام ده كان كفيل انه يطمني.. 

رغم اني فلت اني ما قولش اسمه او أي معلومة تخصه ما 
قدرتش غير إني آعتبره سر حتی مع الدکتور اللي المفروض إنه ها 
يعالجني..زي ما أكون جاية آتعالج من الخوف بالخوف.. فضل 
يسألني كتير وآنا آجاوبه یمکن آکتر حاجة كان بیقف عندها آد إيه أنا 
متعلقة اسر ومتمسکة بمشاعري ناحیته للدرجة اللي تخليني ماد کرش 
فى آي موقت احتمال واحد کی الملیون انی آمشي.. ` 

لحد ما سألني سژال؟ 

٠‏ خالد: للدرجة دي متأثرة بیه؟ یعنی عمر ما لفت انتباهك 
حد غيره.. ۱ 

٠‏ كارما: آنا أصلا ما بشوفش غيره. 

٠‏ خالد: وبعدين؟ 

٭ كارما:... 

٠‏ خالد: عجبك إنتي قعدتك دي والتوتر اللي إنتي فيه 
والتنهيدة اللي بتاخديها من وقت للتاني» والدموع اللي 
بتلمع في عينك دي وانتي رافضة إنها تنزل.. عجبك إنك 
تبقي لسه بتبدأي حياتك وبتخافي من شكة الدبوس وأقل 
موقف بيأثر فيكي ويوجعك. 

کارما: أكيد آنا مش عایزه کده. آنا کل يوم بضعف عن 
الیوم اللي قبلهء كل يوم حياتي بتتملي بامانيي مش لياء 
واحتیاجات عمرها ما ها تتسد.. آنا أعصابي تعبانة وفعلا 
عایزه آخف. 

خالد: بالمناسبة انتي ما عندکیش أي حاجة نفسية انتي زي 
ومش هاقولك القرار انك تسیبیه وتمشی ولا انك تقلبسی 
الصفحه دي. القرار حاجة من اتنين يا تعیشی الحدوتة دي 
صحء يعني تعشیها مبسوطة لأن الانسان بیحب عشان یکون 
سعيد وانتي مخلیه بينك وبين السعادة آمیال.. 

یا اما تمشي وما تبصيش وراکي.. 

ولازم تعرفي ان أي قرار ها تاخدیه لازم تكوني أده ولازم 
تكوني مبسوطه وانتي بتنفذیه! إنتي راضية انك تعيشي 
النص في کل تفاصیل الحدوته دي بس حتی مش عارفة 
تتبسطي فیها وده اللي ها نحاول نعمله مع بعض.. ده لو 
انتی فضلتی متمسکه بانك عایزه تکملی. 

کل اللی انا عایزه منك انك ما توهمیش نفستك. انتی 
ما فکیش أى حاجة كل الحكاية انك محتاجة لحد ما 
تعرفيهوش نخرجیله اللي جوا کي من وقت للتانيي.. بس 

آنا هاحتاج آشوفك تانی. 
کارما: امتی؟ 


خالد: لما تحسي إنك مش طايقة تسمعي سیرته. 


۰۶ واه 
کو ٭ .4 2 
۰ 


کارما: لا بجد آجي تاني امتی؟ 

خالد: والله ما بهزر لما تتخانقي معاه تاني وتحسي انك 
مش طیقاه كلميني نظبط میعاد جلسة جديدة, آنا مش 
لاقي حتة آدخل منهاء انتي مش متجاوبة مع فكرة انه 
ما یبقاش موجود بالمره ولا متجاوبه حتی مع فکره إنك 
بتظلمي نفسك.. كل اللي فارق معاكي هو.. عشان کده 
هاستنی المدخل.. 

وحتی لو فضلتي متمسکه بقرار انك تفضلي.. فلازم نوصل 
لإنك تفضلي بس وانتي في مركز قوة مش ضعف.. على 
الأقل تبطلي تحتاجیله. 

تمام ؟ 

کارما: آنا متشكرة آوي يا دکتور. 

خالد: على إيه. ركزي انتي بس على الخناقة الجاية. القبة 

نزلت من عند الدکتور حاسة إني خفيفة وان في حمل تقیل اتشال 
من عل ىكتافي» آویمکن فرحت إنه حملي احتمالی اني ممکن اکل 
على نفس اللي أنا فيه وفي نفس الوقت أكون مبسوطة.. 

او نهک فرحت إني اتكلمت المدة دي كلها عنه وعن ظروفه 
وعن احتياجاتي في قربه من غير ما حد يقولي عیب وما یصحش.. 

المهم إني ورغم جرحي منه كنت مبسوطة . 

بُعد.. مع إيقاف التنفیذ. 

في نفس الوقت اللي كان لازم أبعد عن کل حاجة تربطني بأسر 
وأجري بكل قوتي عن أي تفصيله تصحي شعور الحنين جوايا.. كنت 
في ريستو كأسرة بكل قراراتي عرض مليون حيطة.. 

كل حاجة حواليا ابتدت تقرلى إنتى أزمتك دلوقتى مش إنك 
"مش عارفة تعشي” أزمتك "نك ما بقیتیش عايزه تشي حتی لو 
كنتي تقدري“. 

آسر عمره ما كان موجود بصفة دايمة في يومي بس في الوقت 
اللي باخد فيه أي قرار يخصه ببقى محتاجة إنه بظهر يظهر وياخدني 
من توهتي وكل اللي أنا فيه ده.. 

يظهر ويقولي قرارك غلط آنا موجود. بأي صفة بس هافضل 
موجود.. 

من بعید لبعید وکنت بموت في کل لحظة بعرف فیها آخباره وسمع 
تفاصیل تخصه بلسان حد غیره.. 
حاولت آدي فرصة لادم بس ما قدرتش.. آنا أصلا ما تخیلش إن 
اي مقارنة بينه وبين آي مخلوق على وجه الارض من قبل حتی ما 
أفخلة فيهنا., وحردہ خوایا 
وأقدر أقول إني اديت لنفسي فرصة اسمع فيها لآدم عشان أثبت 
لنفسي ده مش أكتر.. 
اللي بقی لاسر عندي مش مشاعر وبس.. آسر بقى جزء من 
روحي. 
مع إني كنت في دنيا تانية بس فوقت لما لقيت کابتن شریف 
٠‏ شريف: إنتي فين بقالك مده؟ 
۰ كارما: أهلا.. يا كابتن إزي حضرتك. 

٭. شريف: مستنية حد ولا آرخم علیکی وأقعد آخد قھوتی 
معاكى. 
۰ كارما: یا خبر» اتفضل طبًا. 
كابتن شريف تفصيلة مهمة جدًا من تفاصيل المكان دہ طيار 
متقاعد بس روحه روح شاب في العشرين.. 
بيهزر وبيضحك كأنه عمره ما عرف للحزن معنی, ولو اتكلمت 
معاه وسمعت اللي عدى عليه ها تحس إن عمره ما شاف يوم واحد 


سعد . . 


عايش الحياة ببساطة عايشها زی ما هی. حتى فى علاقاته 
العاطفية.. كلها كانت سلسه و لطيفة 5 اا ات كتير حر یس 
حظه اللي دايمًا كان وحش الحقيقة.. 

لكن بالرغم من كل ده في كل مرة كان بيقدر يحافظ على اللي 
معاه ويتمسك بيها لحد ما الدنيا تقوله "استنی هنا تبقى في بؤك 
وتقسم لغيرك“.. 

وعمره ما اتكسر بالعکس کمل وعاش اتجوز وخلف ولسه روحه 
الحلوة مسيطرة على کل تفاصيل حياته ما يتزهقش منه ولا من كلامه. 

۰ شریف: قهوني يا محمد لو سمحت. 
۰ محمد: من عنيا يا کایتن. 
٠‏ شریف: تسلم يا حبيبي. 
٭ شریف: الجمیل ماله بقاله فترة بقی. 
٠‏ کارما: آنا؟ آنا زي الفل. 
٠‏ شریف: بس الفل شکله دبلان.. هما مش بیقولوا اللي 
يحب يبان في عنيه طب لو بتحب بتنکر لیه؟ 
۰ شریف: حب إيه بس يا كابتن.. الحب ده أكبر مقلب لأي 
مغفل ها يفكر إن حياته ها تبقى وردي بوجوده. 
٠‏ شريف: ياه.. ده انتي متحاملة عليه أوي. 
۰ کارما: أو يمكن اتكاويت بناره. 
٭ شریف: يبقى العیب فيكم يا في حبايبكم أما الحب يا 
روحي عليه. 
"وقتها حسيت زي ما يكون في حد ضغط على شريط الذكريات 
اللى جرابا: حسیت فجاة قد إيه آنا حزينة وقد إيه نا مجروحة, افتکرت 
کل حاجة آسر عملها ووجعتني افتکرت فسوته ورد بابه لمشاعري في 
كل مرة عاقبني فیها بسکوته.. افتکرت احتياجي اللي عمره ما قدره. 
افتکرت كام مرة حاولت آسعده وكام مرة جرحني جرح علم فیا! 

افتکرت کل حاجة رغم إني غفرتله کل حاجة.. 
مش متخيلة انی اتحملت کل اللی آنا اتحملته ده عشان اجس 
الاحساس اللي آنا حسّاه دلوقتی! 
معقول آنا أكون بغیر عليه من أي واحدة بتلمسه حتی لو في سلام 
یتقبل فکرة إنى ما کنش موجودة.. للدرجة دي آنا ولا أي حاجة فى 
حياته! 
أنا إزاي کملت بعد كل مرة اتجرحت فيها! إزاي استنيت أسمع 
منه رد زي ده ! 
إزاي ما شبعتش وجم منه وازاي بعد اللي قاله ده لسه بفکر أصلا 
| ازای لسه مشاعری بتلعب یا الکورة بعد ما قالی آنا مش شاری! 
وكأني بضاعة اتعرضت عليه وما قدرهاش.. 
إزاي شاف إني آستاهل منه ده.. ٍزای! 
۰ شريف: بتحبيه؟ 
۰ كارما:.... 
٠‏ شریف: الحزن اللي في عنيكي ده كله بیقول انك بتحبیه.. 
بس نصیحه تستحملیها من راجل عجوز؟ 

اوعيي تخلي سعادتك راجل مهما كان عظیم» جمعي خیوط 
سعادتك من حاجات كتير ها تلاقیها بنفسك مع الوقت ما 
تستعجلیهاش وخلیه مجرد خیط.. خلیه آمتن خیط.. بس 
بلاش یکون الوحید.. فهماني؟ 
٭ کارما: حضرتك جمیل آوي یا کابتن. 
٠‏ شریف: وانتي تستاهلي تفرحي . 
بعد كلامي مع کابتن شریف كان جوایا شعور حسیت معاه إن 
مش دي النهاية اللي استنیت آعیشها مع آسر.. صحیح آنا عمري ما 
استنیت نهايتي معاه تکون سعيدة لکن برده مش منتظرة نهاية جارحة 
آوی کده. 
نا مهما حاولت أكدب على اللى حوالیا وعلی نفسی قبل أي حد 
في نص الحدوتة اللي وجعتني الوجع ده كله ها تفضل آهم حاجة 
المفروض إني كنت هاقابل آدم بس ما کنتش عارفة هاقابله آقوله 
إيه.. بس كنت عارفة ان وجوده بقی ضاغط علیا للدرجة اللی تخلینی 
آبلغه تاني بنفس القرار اللي سبق وبلغته بيه.. النهارده قبل بگره.. 


آنا مش شیفاه.. وعمري ما هاشوفه. 


129 


وكل اللي هاقدر آعمله في کل مرة آشوفه فیها حتی لو صدفة إني 
علی رای توبا اللی مهي حد ما بیشوفش نے عیوب وآنا کنت 
قادرة أطلع من بسط تصرف لادم كتلة عيوب تخليني ما شوفش فيه 
حاجة واحدة أحبه عشانها.. 
على عكس آسر اللي كنت بشوف أي عيب فيه ميزه تعلقني بيه 
أكتر أو زي ما بيقولوا ”وعيوبك إن عابوها الناس أنا أبوسهالك".. 
ماكنتش عارفة هاقوله إيه.. 
آنا تقريبًا خلصت کل اللی کان ممكن يتقال.. ولحد دلوقتى ما 
عرفش إيه سر الأمل اللى لسه محتفظ بيه. 
وفعلا أو ما فتحت موبایلی لقبته بیتصل.. 
۰ آدم: انتي فين با بنتي بکلمك بقالي كتير جدا مش 
ها شو فك ؟ 
۰ کارما: مش ها ینفع يا آدم.. صدقنی مش ها ینفع. 
۰ آدم: خلاص نآجلها لیوم تانی. 
۰ كارما:أنا مش هاینفع أكون موجودة فى حياتك أصلا يا 


ہم 


آدم.. 

آنا حاولت آقنع نفسي حتی بالمحاولة بس ما قدرتش» 
قلوبنا مش فثران تجارب ولا آنا هاقدر أعمل فيك وفي 
نفسی کدد.. 
آنا بحبه وعمري ما هاقدر أحب حد غیره. 
مهما حاولت أضحك على نفسي وأقول اني هاقدر.. 
فانا متأكدة إن اللي بقاله جوایا أكبر بکتیر من أي كدبة 
هاكدبها على قلبي. 
آنا مش عايزه أظلمك معايا ولا عايزاك تحاول تكون البديل 
لإنسان عمره ما ها يكونله بديل في حياتي.. 
إنت ما تستاهلش منى كده ولا أنا هاقدر أعمل فيك كده. 
فرصة يكون معايا وأنا قلبى مش معاه.. 
وانه يوم ما يبص في عنيا يشوف راجل تاني غيره.. 
دي كان غريب. 
والأغرب منه إني أول ما قفلت مع آدم عملت حاجة ما فيش بني 
آدم طبيعي أو حتى غير طبيعي ممكن يعملها.. اتصلت بآسر والأغرب 
من ده كله بقى إنه أتعامل بمنتهى التلقائية وكن شيئًا لم يكن . 

کارما: طبعًا آنا مش هاقول آنیل من اللي قولته بس عادي 
اني آقولك وحشتني صح؟ 

آسر: وليه معتبرة اللي انتي قولتیه نیلة.. إنتي کمان 
وحشتيني آوي على فكرة.. 

کارما:.... 

آسر: عاملة ایه؟ 

کارما: آنا بخیر الحمد لله.. انت عامل ایه؟ 

آسر: یعنی الدنيا مدربكة شویه عشان الافتتاح قرب.. بس 
ماشي الحال. 

کارما: عایزه آشوفك.. 

آسر: تحبي نتقابل امتی؟ 

کارما: شوف إنت ظروفك الأسبوع ده ها تکون إيه وعرفني. 
آسر: خلاص تمام.. هاظبط الدنیا وأقولك . 

کارما: تمام.. مع السلامه. 


آسر: سلام يا ام لسانین.. 


كمية علامات التعجب اللي كانت بتنط من نفوخي ما حدش كان 


هه + 
۰ ۰ 
35 .4 

بس ده مش جدید على آسر لا دي آول مرة یستعبط عشان نعدي 
موجة الصراحة اللي ممکن تخلینا نخسر بعض ولا دي أول مرة أعمل 
فیها عبيطة عشان بردو یفضل وماخسروش.. 


مفیش دقیقتین من وصولي البیت غير ولقیت محمود بیتصل. 


کارما: ده على ما افتكرتني حضرتك. 

محمود: ازيك یا کارماء 

کارما: إيه ده مال صوتك! 

محمود: أنا وهالة سيبنا بعض. 

كارما: نعم! انتوا لحقتوا. 

محمود: زي ما سمعتي.. الغريب إني حاسس إحساس بقالي 
كتير جذا ما حستوش. ۱ ۱ 
حاسس إني مخنوق وفي نفس الوقت ندمان. 

ما انا كنت کویس.. إيه اللي كان ناقصني عشان آدخل 
نفسي في علاقة ومشاکل وقرف. 

آنا كنت مرتاح ومریح دماغي من کل ده وراضي. 

کارسا: مفیش حد بيعيش وحید العم ركله ولا كنت ناوي 
تترهبن.. احكيلي بس إيه اللي حصل ! 

٠‏ محمود: آنا اللی محتاج آفهم إيه اللی حصلء من آول ما 
الموضوع دخل فيه العیلتین وکل حاجة بايظة وآنا وهي 
کل يوم في مشکله شکل.. 
ساعات بحس إن آهلها عايزين يثبتولها إني مانفعهاش واني 
مش جدير بیها وانا تعبت من محاولة اني اثبتلهم عکس 
ده لأنهم ما يفرقوش معایا فى حاجة.. هى بس اللى فارقة 
معايا. 
وهي ماشية وراهم يبقى تشرب. 
وأنا نتيجة لده برده هاشرب. 


۰ كارما: جربت تتكلم معاها لوحدكم. 

۰ محمود: مش عايزه تسمعنى.. أنا لحد دلوقتى أصلا مش 
فاهم فين المشکلة.. إيه المشكلة لما آرفض تحکمات آهلها 
في حیاتنا وف إيه اللي المفروض نعمله وایه اللي المفروض 
ما نعملوش» دي حياتي انا وهي ولا حیاتهم! 

٠‏ کارما: طب ممکن تهدا. 

۰ محمود: آنا شکلی حبیتها يا کارما.. شکلی حبیتها وآنا مش 
عایز آتوجع بخسارة غالی تانی . 

آخر حد كنت آتوقع إني أسمع منه الکلام ده هو محمود. البني آدم 
اللي كان معروف عنه انه ما ینفعش تفکر فيه غير في وقت الضحك 
والهزار والخروج والتنطیط والسفر.. 

لكن وقت المسئولية ووقت ما تحتاجله بجد فتأكد إن عمرك ما 
كنت ها تلاقیه.. 

معقول هو نفس البني آدم اللي بیتکلم دلوقتي. 

صدق اللي قال "الحب بیغیو*. 

فرحتي بان محمود اتغیر وقلبه ابتدا یدق من جدید نستني الخلاف 
اللي حکاه واللي كنت متا کده إن طالما فعلا حبها فهو قادر بصلحه 
ویتقابل معاه في نقطة تضمن استمرار علافتهم.. 

وده فعلا اللي حصل بعد فترة صحیح طويلة بس فترة ورجعوا 

دوجا اس لی 

بالنسبة بقى لنغم فاستمرت على نفس الحال تخرج من علاقة 
تدخل في التانية بدون تفكير ومن غير ما تسمع لحد ويمكن دهكان 
السبب في الفتور اللي حصل في علاقتنا مؤخرًا.. 

تديني فرصة آشارکها في اختیاراتها اللي دايمًا بیکون نتیجتها الفشل . 

توبا قررت ترجع تهرب من تاني بالسفر یمکن تنسی اللي فات 
وتجرب تتشعلق في اللي جاي.. 

آما بالنسبة ل لينا فوقفت لاول مرة في حیاتها واقفة صح ضد أهلها 
واتمسکت بحقها في إن یکون لها اسم وکاریر وحياة خاصة بیها.. 
صحیح خدوا وقت على بدآوا یتعاملوا مع ده وکانت شبه خسرتهم.. 

لکن في النهاية قدرت بنجاحها وتفوقها تثبتلهم إنها اختارت 
الطریق الصح وان كان ناقصها مس شه ليها ودلوقتي بتجهز لاول 

فانا ابتديت آطبق نصيحة دکتور خالد بشکل إلى حد ما کبیر فى 

ابتدیت أعمل اللي يخليني مبسوطة وسعيدة.. صحیح كنت بعیش 
النص في کل حاجة وده مش دايمًا كان بیریح. 

بس حاولت أعمل اللى يريحتى أغلب الأوقات.. 

ما بقتش أداري أي شي أحسه.. اللي بحتاج أقوله معاه بقوله من 

لا بقیت بداري خوفي ولا قلقي ولا غيرتي ولا لهفتي.. 

بتعامل باللی جوایا وأنا ناسية کل حاجةء ظروفه وحیاته وانشغاله. 

كلمة وحشتني بقت بتتقال طول الوقت ومن غير ردد غيرتي 
بقیت تطلع من غير تبرير» ومشاعري ما بقاش علیها سلطان.. 

ولا قلبي بقاله حاکم غیره. 

وتقبله لكل ده أغلب الوقت. ومسایرته لمشاعري أحيانًا كان 
مُرضي جدًا باللسبة لي.. ده إن ما کنش بيخليني آندم إني حبست ده 
جوايا الفترة اللی فاتت دی کلها. 


عمري كله حبيبة مع إيقاف التنفيذ فکفایة إنه موجود ومشاعري 


موجودة.. 
وأرجع وأقول تاني اللي ربنا عايزه أكيد هو اللي ها يكون . 


157 


سأنتظرك دائماء حيث التقینا للمرة الأولى. 

في تلك المجرَّة البعیدة.. 

في أعقاب سجائرك.. 

في كوب الشاي البارد الذي قررت عدم احتسائه في غیابك.. 
في عروق يدك و دموعي.. 

سأكون هناك.. 

لأخبرك بأنك ”قريبٌ جدًا.. بالرغم من المسافات؟*. 
قريب.. 

قريب جدا.. 

الشخصیات: آنا وهو والقمر شاهد.. 
المکان: ليل عیونه كان كفاية. 
الزمان: الله آعلم. 


آسر: اللي واخد عقلك.. 

کارما: هابقی آزاي من غيرك! 

آسر: وليه تفرضي إنك ها تبقي من غيري؟ 

کارما: عشان ده لازم ها یحصل في يوم من الأیام.. بس آنا 
عمري ما هاقدر أعيش ناقصاك. 

آسر: ها تفضلي لحد امتی تفكري في اللي يتعبك.. 

کارما: جربت أعيش من غير ما آفکر تعبت آکتر.. آسر 
اوعدني إن عمرك ما ها تمشي وتسيبني. 

آسر: قولتلك قبل کده اللي بینا عقد مش بس وعد.. 

کارما: العقد سهل یتفسخ.. 


آسر: ومش کل حر الوعد ها یکون دين علیه.. ورغم کده 
بو عد كت . 


کارما: فلسفتك دي آحیانا بتخوفني. 
آے وأنا ۲ تبطلي تخافي.. وتتأكدي ان کل اللي انتي 
عایزاه هو اللى ها یکون. 

حضن شفایفه لشفایفی بعد ما قا ل كده» فضلت حاسة بيه حتی 

ورغم إنه طلع حلم زي أحلام كتير اتمنیت يشاركني فیها زمان 
على أرض الواقع.. 

الا إنه على أد حلاوته کان ظالم زارني عشان يقولي خلاص آسر 
ما بقاش موجود.. 

إنتي مشيتي ولا نسيتي.. 

ما إنتي مش ها تعيشي عمرك كله بتحلمي بس باللي بتتمني 
تعيشيه معاه. ولا ها تعيشي بمشاعر نص حية» وحضن عمرك ما ها 
تطوليه وكأنه من المحرمات.. 

آ2 نا مشیت.. 

ميت ومن غی رما اقول اتی ماشته,.مست لما انا کت إن غمرہ 
ما ها يحتاجلىء وأنا عمرى ما هابطل أحتاجله.. 

مشيت لما شجعني لتاني مرة إني أبقى في حضن واحد غيره 
وكاني بني آدمة من إزاز.. 

"مش ها تشھد على عقد جوازي بالمرة*؟ 


مشيت بس وأنا بقول لنفسي معقول دي تبقي النهایة؟ 

يعني كده خلاص ؟ !. 

بس أنا لسه ما صحتش في عز نومي أطل عليه وأغطيه والمس 
ملامحه اللي اتحرمت منها من غير ما وشي يحمر وعيني تلمع وأخاف 
من كل دقيقة بتعدي! 

لسه قصاقيص الورق اللي كنت حالفة أسيبهاله کل يوم في جيب 
قميصه أفكره فيها بموقف صغير حصل بنا واختمها ب ”فاکر؟“ في 
دولابي بقراها كل يوم قبل ما آنام» لسه فطاره اللي ها نتخانق بسببه 
كل يوم و مفاتيحه اللي هاخبيها وأقوله ”يا الفطاريا مفيش نزول 
وياريت ما تفطرش عشان تفضل" .. 

لسه فیروز ما قلتش ”مالي غيرك لاتنسانی" وأنا بعدله لياقة 
القمیص وبقوله خلي بالك من نفسك آنا مالیش غيرك“. 

لسه ما جرتش على البلكونة آستناه ینزل و قلبي بيدعي ربنا 
ها یعاس ہلت سس سیت شی کا 
شامة ريحته فيها.. ۱ 

لسه ما جرتش على موبايلي وسط زحمة نص اليوم وبعتله رسالة 
أقوله "وحشتني اوعي تبص کده ولا كده.. أقتلك“. 

لسه ما عصرتش مخي عشان أعرف هاعمل إيه يخلي ضحكته 
مختلفة النهارده عن بكره عن امبارح.. 

لسه يومي ما بدأش وانتهي بالبوسة اللي ها يحطها على راسي 
وضحكة عیونه.. 


لسه تفاصيل كتير جَرّحت قلبی بانتظارها وأنا عارفة إنها مش 
اا 


یدوا ا سال تف ليها 

ليه الدنيا مش عادلة.. 

وليه مكتوبلي اعيش عمري كله ناقصاه.. 

وليه بعد السنين دي كلها ما ينفعش أقوله يلا نرجع حتى لو 
آنا بطلت أراقبك من بعيد آه.. 

بطلت اساك آه.. 

بطلت آفکر فيك طول الوقت آه.. 

بطلت أحلم أكمل حياتي معاك وارقص في حضنك آه.. 

بطلت آفکر إن بنتي ممکن تکون منك آه.. 
بطلت أعيط بسببك لیالی آه.. 
۹۹ ییی۶۹ ۹" 


ولا بطلت آشم ريحتك في كل مکان روحته معاك وبقيت بروحه 


لوحدي.. 


ولا ودني حتى بطلت تستمتع بصوتك.. وانا بعيد ال فويس نوتس 


القديمة عشان أقدر أنام. 


لما بتيجي سيرتك آه ما بقتش أتهز زي زمان.. 

بس لسه وبرغم كل اللي عدى غيابك عامل زي العلقم على قلبي.. 
وحشتني وبتوحشتني وها تفضل توحشني لآخر لحظة في عمري.. 
وصدقني لو كنت قولتلي استني.. كنت استنيتك العمر كله. 
تس لو کنت رر سج یس سير 

70 ص0 
۳ بعشسںىكك عشان و 0 سی اشوفني فيهم.. 

بس وقتها مش هدیها فرصة توجعني وکل واحد فینا بيلف ضهره 
للتاني عشان د يمشي.. 

أصلي اتعودت على غیابك.. ومليت استناك وأنا عارفة انك مش 
جاي . 


هو 

